Predsednik RS razgovarao u Beogradu sa najvišim zvaničnicima Srbije\nPrema saopštenjima iz kabineta predsednika i premijera Srbije u odvojenim susretima razgovaralo se i o skorašnjem početku pregovora o stabilizaciji i pridruživanju obe zemlje Evropskoj uniji.\nI u razgovoru Dragana Čavića sa predsednikom Srbije Borisom Tadićem i premijerom Vojislavom Koštunicom istaknuto je da su od posebne važnosti za stabilnost regiona principi poštovanja međunarodnog prava, nenametanja rešenja za budući status Kosova i princip konsenzusa sva tri naroda u Bosni i Hercegovini. Posebna pažnja u Čavićevim beogradskim razgovorima bila je posvećena saradnji Srbije i Republike Srpske sa Haškim tribunalom. Čavić, Tadić i Koštunica saglasili su se da je za evropsku perspektivu regiona veoma značajno rešavanje problema ratnih zločina i da je vitalni interes Beograda i Banjaluke da se do kraja ispune sve međunarodne obaveze prema Haškom tribunalu.\nO saradnji sa Haškim sudom govorio je i novoizabrani ministar odbrane Srbije i Crne Gore Zoran Stanković koji je izjavio da se sa glavnim tužiocem Haškog tribunala Karlom del Ponte sreo pred izbor na novu funkciju kako bi od nje čuo kakve zahteve Tribunal ima prema Beogradu. Ministar Stanković je rekao da rešenje pitanja haškog optuženika Ratka Mladića nije prioritetno pitanje za ministra odbrane, već za nadležne državne organe, a zatim naglasio da su ga vojne bezbednosne službe obavestile da general Ratko Mladić nije u Srbiji, odnosno da se ne skriva u objektima Vojske.\nMinistar Stanković rekao je na konferenciji za novinare da je u Vojsci zatekao teško materijalno stanje, stihijsko otpuštanje, veliki broj afera, nepostojanje političkog konsenzusa oko reformi i nedovršene reforme.


20:20 >> 23:14\nPlanirano da ovakve prepreke budu postavljene u Ulici Dr Ivana Ribara i Bulevaru Mihajla Pupina, kod TC Ušće, kako bi se spečilo pretrčavanje šest saobrać\nDok se sa jedne strane na ulicama čuje: “Zašto prelaziš ulicu van pešačkog? Nemoj da ti izađem iz kola”, sa druge odzvanja gunđanje pešaka: “Nema zebre, ne mogu da hodam 500 metara da bih prešao ulicu”.\nUpravo zbog toga, u cilju sprečavanja nepropisnog, a samim tim i opasnog prelaska ulice, van obeleženih pešačkih prelaza i semaforizovanih raskrsnica, u prethodnom periodu, ugrađene su, na nekim lokacijama, pešačke zaštitne ograde, rekli su za 24sedam u Sekretarijatu za saobraćaj.\nTako je nedavno postavljena ograda u Bulevaru Mihaila Pupina, zona posle raskrsnice sa ulicom Aleksinačkih rudara, u zoni Tržni centar “Stari Merkator” i posle raskrsnice sa ulicom Džona Kenedija.\nPrintscreen/ Zelenilo Beograd\nKako su u Sekretarijatu naveli, pomenute deonice ulice su specifične.\n– Prvo, zbog činjenice da su stajališta javnog prevoza, zbog velikog broja linija, pozicionirana na sredini poteza između dve raskrsnice, pa se jednom broju pešaka rastojanje do pešačkog prelaza, potpuno pogrečno, čini neprihvatljivo veliko, zbog čega se odlučuju na postupanje koje je u suprotnosti sa propisima i, pre svega, izuzetno opasno zbog širine kolovoza (tri saobraćajne trake po smeru), kao i obima i brzine saobraćajnog toka – kažu oni.\nObjašnjavaju kako bi obeležavanje novih pešačkih prelaza na takvim deonicama stvorilo drugi problem.\n– Te saobraćajnice su projektovane sa postojećim brojem traka, da bi se obezbedio zadovoljavajući nivo usluge, odnosno protočnost za intezivne tokove motornih vozila i time smanjili vremenski gubici, zastoji i gužve. U skladu sa tim bi i “češće”, odnosno, obeležavanje pešačkih prelaza na kraćim rastojanjima od prvobitno projektovanih prilikom izgradnje ulice, a kada je intenzitet saobraćaja bio manji, dodatno negativno uticalo na saobraćaj u uslovima kada su raspoloživi kapaciteti saobraćajnica na maksimumu iskorišćenja – navode oni.\nKada je dozvoljen prelaz van pešačkog\nPrema Zakonu o bezbednosti saobraćaja na putevima, ukoliko je razdaljina između dva pešačka prelaza veća od 100 metara, pešak ne mora da ga koristi. U suprotnom biće kažnjeni sa 5.000, a ako vode dete sa čak 6.000 do 20.000 dinara.\nDeonica kod Ušća gde je planirano postavljanje zaštitne ograde, Printscreen/ Google maps\nSekretarijat za saobraćaj ima nameru da duž saobraćajnice Dr Ivana Ribara na Novom Beogradu, između šest kolovoznih traka, postavi ogradu.\nTakođe, kao jedna od lokacija na kojoj se često pretrčava šest saobraćajnih traka je potez ulice Bulevar Mihajla Pupina u visini Tržnog centra “Ušće”, zbog činjenice da je za dolazak do pomenutog objekta visoke atrakcije, neophodno korišćenje podzemnog pešačkog prelaza, što je takođe većem broju pešaka, odnosno posetilaca “Ušća”, iz nerazumljivih razloga, neprihvatljivo, zbog čega rizikuju sopstvenu i bezbednost ostalih učesnika u saobraćaju. Planirano je da se ograda na predmetnoj lokaciji postavi do kraja ove godine.\nKako su najavili, a u skladu sa ustaljenom praksom, plan svih aktivnosti za narednu biće usvojen krajem tekuće godine.\nNažalost, kako kažu u Sekretarijatu, građani kada u saobraćaju učestvuju u svojstvu pešaka, ne razumeju jednu bitnu činjenicu.\n– Kvalitet i nivo usluge koji im je na raspolaganju kada su vozači ili se prevoze u vozilima javnog prevoza, u direktnoj je suprotnosti sa njihovom potrebom da što manje pešače do pešačkog prelaza, pa je u tom smislu, potrebno razumevanje problema, odnosno shvatanje potreba svih učesnika u saobraćaju – objašnjavaju i dodaju da bi se time izbegla potreba za skupim intervencijama na mreži gradskih saobraćajnica kao što su pešačke zaštitne ograde.\npešački prelaz Sekretarijat za saobraćaj zaštitna ograda


Bivši Tekstilni kombinat Raška u Novom Pazaru postaje industrijska zona - Delove nekadašnjeg giganta otkupilo 25 preduzetnika - Edukaplus\nBivši Tekstilni kombinat Raška u Novom Pazaru postaje industrijska zona – Delove nekadašnjeg giganta otkupilo 25 preduzetnika\nNa prostoru bivšeg Tekstilnog kombinata Raška u Novom Pazaru niče reprezentativna industrijska zona. To je rezultat dogovora novopazarskog gradonačelnika Nihata Biševca i ovdašnjih preduzetnika koji na toj lokaciji imaju poslovne objekte. Gradska uprava je prihvatila inicijativu 25 privatnih preduzetnika koji su otkupili delove nekadašnjeg tekstilnog giganta i stuba privrede ovog dela Srbije.\n– Prostor zahteva kompletnu sanaciju i izgradnju savremene infrastrukture. Preduzetnici su sami počeli da sređuju prostor, ali s obzirom na to da je reč o velikim investicionim ulaganjima, prihvatili smo njihovu inicijativu da grad pomogne u izgradnji kompletne infrastrukture. Dogovorili smo se da započne izrada projekta koji će biti realizovan po fazama – kaže novopazarski gradonačelnik.\nTek kada projekat bude završen preciznije će se znati koliko će sve to koštati. U ovom trenutku je izvesno da će sredstva zajedno obezbeđivati vlasnici otkupljenih delova Tekstilnog kombinata, gradska uprava i donatori.\n– Naš cilj je da stvorimo normalne uslove za razvoj privrede, da pospešimo privatnu proizvodnju i zaposlimo ljude. Zato smo stavili akcenat na podršku domaćim investitorima. Ovim ljudima treba pomoći da prošire svoje proizvodne potencijale i da podignu nivo proizvodnje. Podsetiću na to da svaki od 25 vlasnika privatnih preduzeća na prostoru TK Raška zapošljava od 500 do 600 radnika i ovim potezom ćemo sigurno stvoriti uslove za dodatno upošljavanje – ističe Biševac.\nTekstilni kombinat Raška bio je jezgro industrijske zone u ovom gradu. U tom delu bila je izgrađena kompletna infrastruktura, ali zbog preduzeća koja su neuspešno privatizovana, pa zatim odlazila u stečaj, prostor je zapušten i zahteva kompletnu sanaciju, izgradnju vodovodne, kanalizacione i elektro mreže, novih instalacija, asfaltiranje prilaznih puteva. Osim toga, i otkupljeni objekti zahtevaju renoviranje i prilagođavanje savremenim uslovima poslovanja.\nTekstilni kombinat Raška je u stečaju i imovina se prodaje iz delova. Prema poslednjim informacijama problema ima sa prodajom ostalih delova.\n– Odbor poverilaca ima saznanja da stečajni upravnik i stečajni sudija zloupotrebljavaju službeni položaj, zbog čega smo protiv njih podneli i krivične prijave. Mi uopšte ne znamo kako se raspolaže novcem i imovinom firme, jer nam stečajni upravnik ne dostavlja izveštaje, što mu je, inače, zakonska obaveza – objašnjava Šaban Prušević, predsednik Odbora.\nPriznata potraživanja poverilaca Tekstilnog kombinata Raška u stečaju iznose oko 800 miliona dinara. Osim bivših radnika, koji potražuju 777 miliona dinara, među poveriocima su JKP Vodovod i kanalizacija, Vojvođanska banka i Elektrodistribucija Novi Pazar. Na računu tog stečajnog dužnika se, prema procenama poverilaca, nalazi se oko 400 miliona dinara, stečenih prodajom i izdavanjem u zakup imovine tog kombinata.


► Dodik: Ne postoji bosanski jezik\n"Nema bosanskog jezika i to je ono što je veoma jasno. Srpski jezik je jezik srpskog naroda, tako i bošnjački jezik može da bude koji oni hoće, ali ono što mi ne možemo da prihvatimo jeste da se bosanski jezik tretira kao jezik koji će biti izučavan u školama u RS i to se neće desiti", rekao je Dodik za RTRS.\nDodik kaže da lider Stranke demokratske akcije (SDA) Bakir Izetbegović najavljenom apelacijom u vezi s bosanskim jezikom očigledno pokušava da doprinese dodatnoj konfuziji u političkom životu BiH.\n"Ne razumem zašto se na ovaj način pokušava na silu ili putem kvazipravnog sistema uvesti takva priča o bosanskom jeziku", istakao je predsednik RS.\nDodao je i da je "međunarodni faktor razmazio bošnjačku elitu, koja sada na ovaj način pokušava da dođe do svojih dugogodišnjih ciljeva".\nSDA i njen lider Bakir Izetbegović najavili su da će zatražiti proporcionalnu zastupljenost Bošnjaka u institucijama RS i uvođenje bosanskog jezika u škole u Republici Srpskoj.


Da li nam je potreban "dečiji ombudsman"? - Roditelj Portal\nHome Vesti Da li nam je potreban „dečiji ombudsman“?\nNacrt zakona o zaštitniku prava deteta ne nudi nova rešenja za unapređivanje ove oblasti, krši javni interes izdvajanjem dodatnih sredstava iz budžeta i uvodi sukob nadležnosti, ocenila je zamenica zaštitnika građana Gordana Stevanović.\nOna je tako prokomentarisala najavu ministra rada, zapošljavanja, boračkih i socijalnih pitanja da će uskoro biti formirana institucija „dečijeg ombudsmana“.\nIstovremeno, Ministarstvo za rad, zapošljavanje, boračka i socijalna pitanja je predložilo Nacrt zakona o uspostavljanju zaštitnika prava deteta, a početkom ove godine taj zakon trebalo bi da se nađe u skupštinskoj proceduri.\n„Nacrt zakona o zaštitniku prava deteta ne nudi nijedan novi mehanizam za zaštitu prava deteta. Naime, u ovom trenutku se poslovima zaštite prava deteta, kontrole i monitoringa državnih organa, prevencije, promocije i unapređenja ostvarivanja prava deteta već bavi Zaštitnik građana. Postavlja se pitanje: kojim će se to aktivnostima baviti eventualno uspostavljeni zaštitnik prava deteta? Nacrt zakona o zaštitniku prava deteta takve posebne, dosad nepomenute i neprimenjene nadležnosti i ovlašćenja državnih organa i tela – ne sadrži. Koji razlog opravdava uvođenje u pravni sistem novog državnog organa kada te poslove, pored Zaštitnika građana, treba da obavljaju vladina tela kao što su Savet za prava deteta i Kancelarija za ljudska i manjinska prava“, kaže za „Danas“ Stevanović.\nPrema njenim rečima, kritiku ovog zakona uputio je najvišim državnim instancama, u nadi da će prepoznati sve manjkavosti tog nelogičnog rešenja.\n„Predsednika Vlade i predsednicu Narodne skupštine sam obavestila da ne mogu da podržim ideju uspostavljanja dečijeg ombudsmana posebno zbog toga što ta inicijativa najmanje u svom fokusu ima decu. Da je drugačije, verujem da bi inicijatori zakona o dečjem ombudsmanu lako zaključili da je dalje jačanje uspešne institucije u zaštiti prava deteta, po decu korisnije, po budžet jeftinije, i po svemu logičnije rešenje“, navodi Stevanović.\nOna objašnjava da postojeći zakonski tekst ne rešava pitanje aktuelnih slučajeva na kojima zaštitnik već radi, pa treba pitati predlagača kako bi se rešile potencijalne pravne i proceduralne neusaglašenosti.\n„Naprotiv, iz zakonskog teksta proizilazi da će se dva nezavisna državna organa baviti istim poslovima u oblasti prava deteta. To bi bilo bi ne samo nepotrebno udvajanje institucija, već i u suprotnosti sa javnim interesom“, kaže Stevanović i dodaje da bi kršenje javnog interesa u ovom slučaju bilo finansiranje dečijeg ombudsmana u jeku reformskih mera kada su smanjena izdvajanja za oblasti vitalne za decu – prosveta, zdravstvo, socijalna zaštita.\nOna ukazuje da je to neadekvatan odnos vlasti prema svim građanima, a deci posebno.\n„Opredeljivanje budžetskih sredstava za uspostavljanje nove institucije prouzrokovalo bi nepotrebne i neracionalne troškove a pritom potrebni resursi još ni postojećoj instituciji nisu obezbeđeni u potpunosti. To pokazuje da idejnim tvorcima ovog zakonskog teksta u fokusu pažnje nisu deca, već drugi interesi“, naglašava Stevanović.\nPored toga, sa radom zaštitnika, objašnjava Stevanović, građani i deca su već upoznati, pa bi ih uvođenje nove institucije možda i zbunilo jer ne bi znali kome sada da se obrate.\nZaštitnik građana je u oblasti prava deteta do sada primio preko 3.000 pritužbi, uputio preko 600 preporuka i izradio tri posebna izveštaja a jedan od njih – Poseban izveštaj o slučajevima tzv. „nestalih beba“ ekstenzivno je citirao Evropski sud za ljudska prava u presudi Zorica Jovanović protiv Srbije.\nNajveći procenat izvršenja preporuka od strane organa vlasti je upravo u oblasti prava deteta i kretao se u proteklim godinama od 87 odsto do 100 odsto.


traži... go\tVesti\tManje povreda nego prošle zime\tčetvrtak, 12 januar 2017 16:00\tSudeći po broju pacijenata koji se jave Hitnoj službi, na novopazarskim ulicama u ovim ledenim danima nije bilo mnogo povreda. Međutim, povećan je broj terenskih intervencija, pa iz Hitne službe apeluju na građene da ne pozivaju službu hitne mediticinske pomoći kada situacija realno nije hitna.\nOpširnije...\tPutarska logistika\tsreda, 11 januar 2017 18:10\tZa normalno odvijanje saobraćaja tokom hladnog talasa, koji još uvek traje, zaslužni su putari. Međutim, za njihovo dobro funkcionisanje i obavljanje zadataka zasluga je i na njihovim kolegama iz tehničke logistike. Preduzeće „Novi Pazar put „ u Postenju ima tehničku bazu koja putarima obezbeđuje sve neophodne uslove za uspešan rad na terenu.\nOpširnije...\tBDZS protiv angažovanja fudbalera sa strane\tsreda, 11 januar 2017 18:06\t''Fudbalski klub Novi Pazar od 2011.do danas oštetio je građane Novog Pazara, kako u materijalnom tako i u moralnom smislu'' rekao je predsednik Bošnjačke demokratske zajednice Sandžaka Jahja Fehratović. On je na današnjoj konferenciji za novinare takođe kazao da će BDZS konačnu odluku o podršci na predsedničkim izborima doneti tek kada izbori budu zvanično raspisani, te da su sve opcije otvorene.\nRadio bazne stanice nisu razlog za paniku\tLedeni talas u Priboju zaledio vodovod\tRastić ispod 100 FIS bodova na Planici\tMraz Prijepolje ostavio bez struje, a Brodarevo bez vode\tStartPrethodna12345678910SledećaKraj\tStrana 3 od 878\tFollow @rtvnovipazar


„Nismo gađali Markale“\n„Nismo gađali Markale“\nSvedočeći u odbranu Radovana Karadžića, general u penziji Vojske Republike Srpske Stanislav Galić izjavio je danas pred Tribunalom u Hagu da februara 1995. nije naredio ispaljivanje granate na sarajevsku pijacu Markale.\nTadašnjeg komandanta Sarajevsko-romanijskog korpusa VRS, generala Galića (70), Tribunal je 2006. godine pravosnažno osudio na doživotni zatvor zbog terorisanja stanovništva Sarajeva minobacačkim i snajperskim napadima.\nTom presudom Galić je proglašen krivim za napad na Markale gdje je minobacačka granata 5. februara 1994. ubila 66 građana, a ranila više od 140.\nNa pitanje Karadžića, takođe optuženog za terorisanje Sarajlija, da li je on naredio ispaljivanje granate na Markale, Galić je odgovorio: „Nikada, ni u kojem slučaju, ne bih naredio da se ispali granata na pijacu jer mi smo tu pijacu čuvali četiri godine i sad odjednom da naredim – kad je sve rešeno – da se puca po pijaci. To je apsurdno.“\n„Markale je ispitivalo – koliko sam ja posle saznao – deset komisija i one nisu mogle zvanično ustanoviti odakle je ispaljena mina. Ako 10 komisija NATO radi na tom slučaju i ne može odrediti tačno šta se događa, kako mi da to odredimo, bez prisustva tamo, odakle je mina ispaljena i ko je ispalio“, kazao je Galić.\nNa Karadžićevu sugestiju, svjedok je osporio da je jedna granata od 120 milimetara mogla ubiti i raniti više od 200 ljudi. „Ja mislim da je to jedina mina u svijetu koja je nanijela toliko gubitaka“, ustvrdio je Galić, dodavši da su „to gubici za žaljenje“.


RENAULT i Roland-Garros zajednički pomeraju granice – AutoSrbija.Club\nRenault je automobilska marka sa bogatom istorijom, predvodnik u segmentu električnih vozila u Evropi koji oduvek proizvodi inovativna vozila. Strateškim planom Renaulution Renault je pokrenuo ambicioznu transformaciju prema konkurentnijoj, uravnoteženijoj i elektifikovanijoj ponudi vozila veće vrednosti. Ambicija marke je da bude sinonim savremenog duh i inovacija u području tehnologije, energije i usluga mobilnosti u automobilskoj industriji, ali i šire.\nO TURNIRU ROLAND-GARROS\nU očima ljubitelja sporta, a i šire javnosti, Roland-Garros događaj je onaj koji se ne propušta. Turnir održan 2021. emitovan je u 222 zemlje širom sveta, što potvrđuje status turnira kao prvoklasnog međunarodnog sportskog događaja. Roland-Garros organizuje Francuski teniski savez, a reč je o jedinom turniru Grand Slama koji se igra na zemljanom terenu, odnosno na jednoj od najstarijih i najplemenitijih podloga u istoriji tenisa.


BORBA ZA FINALE: Šabac na Banjici, Zvezda u Kragujevcu - Vaterpolo vesti\nPočetna » Domaća takmičenja » BORBA ZA FINALE: Šabac na Banjici, Zvezda u Kragujevcu\nU subotu se igraju prvi mečevi polufinala plej-ofa za vaterpoliste.\nOsvajač Kupa Srbije i prvoplasirani tim posle šest odigranih kola u Super ligi, Šabac, gostuje od 18 sati i 30 minuta na Banjici, gde će pokušati po četvrti put ove sezone da savlada Partizan. Taj meč će u direktnom prenosu emitovati RTS na drugom kanalu, kao i revanš, koji je 22. maja na programu u Šapcu. U drugom polufinalu će biti podjednako zanimljivo, pošto od 20 sati i 30 minuta Radnički dočekuje Crvenu zvezdu. Crveno-beli su ove sezone u Kragujevcu dva puta izgubili, dok su nedavno na svom bazenu bili bolji od Radničkog.\nKapiten Kragujevčana i bivši igrač Partizana i Crvene zvezde, Nikola Tomašević, pred ovaj duel je rekao:\n– Ne bih nikoga favorizovao, videli smo da možemo da igramo sa svima i da su sve ekipe gotovo podjednake, s tim što su malo iskusniji od nas Zvezda i Šabac. Ove sezone Zvezda je igrala Ligu šampiona i sigurno da im je to mnogo donelo. Sa druge strane i mi smo radili vredno i očekujem pobedu u prvoj utakmici, koja je vrlo bitna, jer se igra na gol razliku. Moramo da igramo što bolje kako bismo pobedili i stekli što veću prednost pred revanš – rekao je Tomašević, dok je još jedan bivši član crveno-belih, golman Lazar Dobožanov, istakao:\n– Nema razloga da ne verujemo da možemo da ih pobedimo, jer smo ih već dobili dva puta kod kuće. Očekujem zanimljivu utakmicu i ako sve bude bilo kako treba da dođemo do pobede. Tokom cele sezone nemamo pritisak i mislim da smo rasterećeniji od njih, treba da uradimo ono što je do nas i rezultat će doći. Pozvao bih publiku da dođe u što većem broju i da nas podrži kao i u prethodnim utakmicama sa Zvezdom, a mi ćemo uzvratiti na isti način – rekao je Dobožanov.\nBivši igrač crno-belih, a sada vaterpolista Šapca, Marko Janković, rekao je da očekuje težak meč na Banjici:\n– Spremni smo za meč, ostalo je još samo malo do kraja sezone. Svi znaju ko je Partizan u vaterpolu i bez obzira na sastav, niko se nije na Banjici prošetao, tako da očekujemo tešku utakimcu. Idemo na pobedu, da ostvarimo što bolji rezultat pred revanš.\nOznakeVaterpolo klub Crvena zvezda Vaterpolo klub Partizan Vaterpolo klub Radnički Kragujevac Vaterpolo klub Šabac Vaterpolo Super liga 2018/2019


Srpska dijaspora sve mlađa i obrazovanija, ali bez motiva za povratak\nSrpska dijaspora je sve mlađa i sve obrazovanija – pokazuju podaci Republičkog zavoda za statistiku.\nSrpska dijaspora je sve mlađa i sve obrazovanija – pokazuju podaci Republičkog zavoda za statistiku. Na takozvanom privremenom radu u inostranstvu je trenutno oko 320.000 građana Srbije, prosečne starosti 35 godina, a najviše ih je u Zapadnoj Evropi. Gosti RTS-a govorili su o strukturi naše dijaspore, ali i o motivima naših ljudi za odlazak iz naše zemlje i povratkuu Srbiju.\nDemograf Danica Šantić je, govoreći o trenutnim podacima Zavoda za statistiku, navela da ne postoje precizni podaci o broju ljudi u dijaspori i da je zbog toga potrebno stalno vršiti istraživanja.\n„Pošto stalno pričamo o tome da ljudi odlaze, pa sad imamo i određene trendove povratka, naročito 2020. u vreme korone. Imali smo, po nekim zvaničnim podacima, 320.000 ljudi da se vratilo u Srbiju, naravno, raznih socio-demografskih karakteristika“, istakla je Danica Šantić tokom gostovanja u Jutarnjem programu RTS-a.\nNaglasila je da se svi koji duže od godinu dana provedu u inostranstvu ne svrstavaju u stanovništvo Srbije.\n„Sve više mladih odlazi da usavrši svoje obrazovanje – to nije nikakva šteta“\nNaučnik Dejan Ilić, koji je jedan od primera savremene srpske dijaspore, naveo je da je on otišao u Nemačku podstaknut time da dokaže samom sebi da može nešto da uradi u inostranstvu, iako dolazi iz male zemlje.\n„Ja mislim da sve više mladih odlazi posle školovanja, da usavrše svoje obrazovanje i to uopšte nije nikakva šteta. Da vam navedem primer, svi japanski bogati ljudi, koji sebi mogu da priušte, ili industrijalci, šalju svoju decu za Evropu, za Ameriku, da usavrše svoje jezičke barijere i svoja znanja i steknu nova iskustva“, istakao je Ilić.\n„Danas u Srbiji jedan IT inženjer zarađuje možda manje nego u Nemačkoj, ali zarađuje iznad proseka svih mogućih građana druge struke“, naglasio je Dejan Ilić.\n„Kada me pitate za mlade talente iz Srbije, ja mislim da ih mi imamo na pretek i da moramo da se brinemo lično, mi iskusniji, da im ukažemo kako mogu da ostvare svoj talenat, bilo ovde, bilo u inostranstvu“, kazao je Ilić.\n„Za odlazak u Njujork prevagnula želja da se oprobam u svom poslu negde daleko“\n„Uvek se sećam i kao mali sam uvek govorio, jednog dana ću živeti u Njujorku i zaista se to ostvarilo“, rekao je Jelača.\nDodao je da je za njegov odlazak u Njujork prevagnula želja da se oproba u svom poslu „negde daleko“ i da vidi da li je moguće da svoj talenat i ono što je naučio u Srbiji da prenese i da se okuša u velikom gradu koji pruža mnogo mogućnosti za glumca.\n2021-05-05T14:20:57+02:005 маја, 2021|Društvo|


Деца из Вуковара код патријарха Иринеја - Јадовно 1941. - КУЛТУРА СЈЕЋАЊА\nDrugi dan boravka u Beogradu za 18 predškolaca koji u Vukovaru pohađaju nastavu na srpskom jeziku i ćiriličnom pismu, počeo je prijemom kod Njegove svetosti patrijarha srpskog g. Irineja.\nfoto: Goran Pantin\n“Drago mi je što vas vidim u ovolikom broju. To je znak da nas u Vukovaru ima i da ćemo opstati na tim prostorima”, rekao je patrijarh koji je svojim malim gostima darovao ikonice.\nDirektorka dečjeg vrtića “Vukovar 2” Jarmilka Beljička Karlaš upoznala je potom patrijarha sa načinom funkcionisanja ove ustanove koju pohađa 130 mališana.\n“Nama je velika čast da smo uspeli da organizujemo ovu posetu i da proširimo našu saradnju sa vrtićima u Srbiji. Izuzetna nam je čast i što nas je primio patrijarh Irinej, jer je to samo jedna nadogradnja onog što mi radimo sa decom po pitanju očuvanja srpske duhovne zajednice“, rekla je Jarmilka Beljička Karlaš, direktorka vrtića Vukovar 2. i navela da postoji dobra saradnja sa Srpskom pravoslavnom crkvom koja deluje u Vukovaru i koja im pomaže u održanju tradicije srpskog naroda preneo je Tanjug.\n“Vizija nam je i da decu pripremimo za kvalitetan život u višekulturalnoj zajednici i to ne samo kakva je u Vukovaru, već i globalno“, rekla je Baljička Karlaš.\nPredsednik Odbora za obrazovanje, kulturu, sport Zajedničkog veća opština Vukovar Slobodan Živković se zahvalio Upravi na organizovanju posete, ali i na svim aktivnostima dodajući da to mnogo znači srpskoj zajednici sa prostora Hrvatske.\n“Oni su glavni oslonac srpske zajednice prvenstveno na područiju Vukovara, ali isto tako i na području cele Hrvatske“, rekao je Živković u izjavi Tanjugu.\nDeca su ovu priliku iskoristila da patrijarhu Irineju poklone sliku koju su sami izradili, kao i vučedolsku golubicu koja je simbol njihovog grada. Ovakve poklone deca su pripremila za svaku instituciju koju će tokom boravka posetiti.\nDeca iz vrtića “Vukovar 2“ doputovala su juče u trodnevnu posetu Beogradu u pratnji svojih vaspitača, a u toku dana posetili su i Predsedništvo Srbije.\nZahvaljujući donaciji Pozorišta “Boško Buha“ gledali su predstavu “Mala sirena“, a u Dečjem kulturnom centru posebno za njih je organizovana Kreativna radionica likovne i primenjene umetnosti, gde im se pridružio gradski menadžer Goran Vesić sa svojim saradnicima.\nPosetu dece iz Vukovara organizovali su PU „Dečji dani“, Stari grad, Beograd i vrtić „Vukovar 2“ u saradnji sa Upravom za saradnju s dijasporom i Srbima u regionu Ministarstva spoljnih poslova i uz podršku Zajedničkog veća opština iz Vukovara.Svoju posetu glavnom gradu Srbije predškolci će sutra završiti prijemima u Narodnoj Skupštini RS i Ministarstvu spoljnih poslova.\nAutori teksta i fotografija: Nikola Milojević, Stefan Radulović, Artur Popaj, Goran Pantin (Polaznici prakse za novinare iz regiona UNS -a i Uprave za saradnju s dijasporom i Srbima u regionu MSP -a\nKonkurs za projekte Srba iz regiona – Jadovno 1941.\nUčenje srpskog jezika u inostranstvu – Jadovno 1941.


Poslodavci i sindikati upozorili na posljedice poskupljenja struje na privredu – FENA-BIZ\nHome Kompanije Poslodavci i sindikati upozorili na posljedice poskupljenja struje na privredu\nSARAJEVO, 22. februara (FENA) – Predstavnici poslodavaca i sindikata upozorili su danas na moguće negativne posljedice poskupljenja električne energije na poslovanje kompanija i broj zaposlenih i pozvali Vladu FBiH da hitno reaguje.\nPredsjednik Udruženja poslodavaca FBiH Adnan Smailbegović izjavio je na pres-konferenciji da se pokazalo da usvajanje izmjena Zakona o električnoj energiji FBiH nije riješilo probleme poskupljenja.\n– Rekao bih da Vlada FBiH i Elektroprivreda BiH pokušavaju da nađu nove načine kako da izvuku dodatni novac iz privrede pa tako i kroz nove ugovore koje nude privrednim društvima – naveo je Smailbegović.\nPojasnio je da je u novim ugovorima ograničena količina električne energije s tolerancijoim za prekoračenje od pet posto, a penali za veće prekoračenje su rigorozni i mogu skoro uduplati račun.\nSmailbegović je istakao da je posebno problematično što ugovori predviđaju da će ukoliko Elektroprivreda iz bilo kojeg razloga bude morala uvoziti električnu energiju ona tu veću cijenu uračunati u troškove.\nPredsjednica Samostalnog sindikata šumarstva, prerade drveta i papira BiH Lejla Ćatić izrazila je zabrinutost da će poskupljenje električne energije dovesti do otpuštanja radnika i smanjenja plata.\nNaglasila je da već imaju informacije iz određenih firmi da se radnicima nude ugovori s minimalni platom – 532 KM, što se opravdava poskupljenjem struje.\nPredsjednik Sindikata metalaca FBiH Bajro Melez poručio je da je neophodno zaustaviti poskupljenja koja dovode do otpuštanja radnika i pozvao Vladu FBiH da hitno poduzme potrebne mjere.\nDirektorica FIPA-e inicirala organizaciju promotivnog događaja za belgijske investitore


UN: Oko 30 ljudi iz Azovstalja odlučilo da ostane u Marijupolju - Radio Sto Plus\nUN: Oko 30 ljudi iz Azovstalja odlučilo da ostane u Marijupolju\nOko 30 ljudi, koji su izašli iz opkoljene železare Azovstalj u Marijupolju, odlučilo je da ne napusti taj grad, u želji da saznaju da li su njihovi najbliži živi, izjavila je šefica humanitaraca UN u Ukrajini Osnat Lubrani.\nUbrzo posle dolaska 127 ljudi evakuisanih iz Azovstalja i mesta Manhuš, na periferiji Marijupolja, u obližnji ukrajinski grad Zaporožje, Lubrani je rekla da želi da veruje da će današnja uspešna operacija biti „odskočna daska za više takvih operacija“ izvlačenja ljudi iz železare i drugih gradova pod udarom ruskih snaga.\nLubrani je kazala da je 30-ak evakuisanih, koji nisu želeli da napuste Marijupolj, „užasnuto“ totalnim uništenjem tog grada tokom višenedeljne ruske opsade i granatiranja.\n„To su ljudi koji su živeli svoje živote i radili u Marijupolju i zato im je bilo teško da jednostavno odu, ne znajući kakva je sudbina njihovih najmilijih“, navela je.\nDodala je da „postoji saznanje da u fabrici Azovstalj ima još zarobljenih civila“, ali da UN ne znaju koliko ih je.\n„Neki od njih su se možda plašili da izađu, neki verovatno nisu mogli da prođu. To je ogromna površina, neki od starijih ljudi su imali problema sa hodanjem, a pokvareni autobus sa probušenim gumama iskorišćen je kako bi se nekima pomoglo da odu“, navela je Lubrani.\nOna je rekla da će ljudi koji su i dalje zarobljeni pod zemljom u Azovstalju čuti o bezbednoj evakuaciji u Zaporožje, izrazivši nadu da će ih više izaći posle još jedne evakuacije.\nPošto su ruske snage zauzele Marijupolj, predsednik Rusije Vladimir Putin je 21. aprila naredio vojsci da ne kreće u napad na železaru, već da je drži pod blokadom. Međutim, ruska vojska i proruske snage danas su počele ofanzivu na Azovstalj, poslednje uporište ukrajinskih snaga u Marijupolju.


22.March.2021 13:22 LOŽNICA - Država neće napraviti ni jedna korak u realizaciji projekta Jadar bez poštovanja procedura zaštite životne sredine, ma koliko ovaj projekat bio značajan, izjavila je danas u Loznici potpredsednicaa Vlade i ministarka rudarstva i energetike Žorana Mihajlović.\nOna je tokom posete Loznici sa gradonačelnikom Vidojem Petrovićem i načelnikom Mačvanskog okruga Vladanom Krasavcem razgovarala o budućem rudniku jadarita i daljoj izgradnji elektromreže za potrebe stanovništva i budućih investitora.\n22.March.2021 10:38 PODGORICA - Državna kompanija Elektroprivreda Crne Gore (EPCG) - Rudnik uglja Pljevlja (RUP) sklopila je ugovor sa kompanijom Vest Balkans Mašineri iz Beograda, o kupovini dva nova dampera beloruske proizvodnje za 3,09 miliona evra sa PDV-om.\nPrema ugovoru, koji je potpisao izvršni direktor RUP Slavoljub Popadić, reč je o damperima kompanije "Belaz" iz Belorusije, nosivosti 136 tona, prenose podgoričke Vijesti.\n20.March.2021 11:34 JAGODINA - Na zlatne dane Fabrike kablova u Jagodini, industrijskog giganta bivše SFRJ, a danas strateškog preduzeća sa neizvesnom sudbinom, u Jagodini gotovo na svakom koraku podseća mnogo toga, a gotovo nevidljiv za javnost je zid u jednoj prostoriji zgrade "komercijala", na kojem su potpisi i utisci brojnih lidera i delegacija iz sveta koji su je posetili.\n20.March.2021 10:41 BEOGRAD - Predsednica Vlade Srbije Ana Brnabić razgovarala je danas s predstavnicima Grupe za kinematografiju Privredne komore Srbije - Sekcija za distribuciju i prikazivanje.\n19.March.2021 13:54 BEOGRAD - Ministarka rudarstva i energetike Srbije Zorana Mihajlović potpisala je danas s predsednicom Evropske banke za obnovu i razvoj (EBRD) Odil Rene Baso Memorandum o razumevanju čija je svrha da obezbedi okvir za saradnju u poboljšanju kvaliteta vazduha, promovisanju korišćenja obnovljivih izvora energije za proizvodnju i distribuciji toplotne energije u Srbiji i povećanju energetske efikasnosti.\nKako se navodi u saopštenju iz njenog Ministarstva, Mihajlovićeva je istakla da je Ministarstvo definisalo nekoliko strateških stubova - zakonodavni okvir, novi investicioni plan u energetici i reforma poslovanja javnih preduzeća.\n18.March.2021 19:37 PARIZ - Broj gradova koji su delimično ili potpuno zabranili fosilna goriva skočio je 2020. godine pet puta na 43, dok 1.300 gradova sa ukupno milijardu stanovnika ima ciljeve ili politike obnovljive energije, prema danas objavljenom izveštaju tink-tenk grupe REN21 (Renewable Energy Network21).\nMihajlović:Godina velikih promena u energetskom sektoru\n18.March.2021 14:32 KOVAČICA - Potpredsednica Vlade i ministarka rudarstva i energetike Zorana Mihajlović, koja je obišla vetropark u Kovačici, kaže da je danas potpisana energetska dozvola za proširenje te vetroelektrane za koju navodi da je simbol zelene energije i klimatski uređenog privrednog razvoja.\n18.March.2021 10:54 LONDON/BEOGRAD - Evropska banka za obnovu i razvoj (EBRD) planira ove godine da uloži u Srbiji oko 700 miliona evra, a nova predsednica EBRD Odil Reno-Baso, koja danas započinje onlajn "posetu" Srbiji, kaže za Tanjug da ta finansijska institucija očekuje uspešan oporavak Srbije u ovoj godini i da ima optimistične prognoze.\nReno-Baso će se, danas i sutra, "sastati" sa premijerkom Anom Brnabić i ministrom finansija Sinišom Malim, koji je i guverner Srbije u EBRD-u, zatim sa potpredsednicom vlade i ministarkom energetike Zoranom Mihajlović, kao i sa guvernerkom NBS Jorgovankom Tabaković, a imaće sastanke i sa predstavnicima privatnog sektora i ključnih banaka u Srbiji.\nMihajlović:Unaprediti saradnju sa Iranom u energetici\n17.March.2021 15:40 BEOGRAD - Potpredsednica Vlade Srbije i ministarka rudarstva i energetike, Zorana Mihajlović razgovarala je danas s ambasadorom Islamske Republike Iran u Srbiji Rašidom Hasanom Pur Baeijem o saradnji dve zemlje u oblasti rudarstva i energetike, saopštio je kabinet potpredsednice Vlade.\nMihajlović je zahvalila ambasadoru Irana na dobroj saradnji sa Vladom Srbije i predsednikom Srbije i izrazila nadu u dalje unapređenje odnosa između dve države.\n17.March.2021 11:20 BEOGRAD - Kašnjenje sa izgradnjom bloka 3 u Termoelektrani Kostolac B i sadašnji kvalitet radova su nedopustivi, upozorila je danas potpredsednica Vlade i ministarka rudarstva i energetike Zorana Mihajlović u razgovoru sa glavnim predstavnikom kineske kompanije CMEC Li Suekiangom i generalnim direktorom predstavništva CMEC u Srbiji Ren Kailongom.\nRudnik "Čukaru Peki" otvara se na leto\n16.March.2021 16:31 BEOGRAD - Otvaranje rudnika "Čukaru Peki" kod Bora planirano je na leto, saopšteno je danas na sastanku potpredsednice Vlade Srbije i ministarke rudarstva i energetike Zorane Mihajlović sa �an Simingom, generalnim direktorom kineske kompanije "Ziđin koper", većinskim vlasnikom RTB-a Bor, i generalnim direktorom "Ziđin majninga" Fu Feilongom.\n"Ministarstvo i resorna javna preduzeća iz energetskog i rudarskog sektora su tu da vam pomognu u realizaciji investicije koja je od izuzetnog značaja za državu. Tu smo da podržimo planirane projekte, kao i ulaganja u zelene tehnologije i aktivnosti usmerene na zaštitu životne sredine. Dosta toga je stajalo u prethodnom periodu, uz ogroman trud Ministarstva i Elektromreže Srbije (EMS) pokrenuli smo procese i stvari se sada rešavaju", rekla je Mihajlovićeva, saopšteno je iz Ministarstva.\nSporazum o novom gasovodu između SRB i RS/BiH\n16.March.2021 14:17 BANJALUKA - Srbijagas i "Gas-res" iz Republike Srpske potpisali su danas u Banjaluci Sporazum o izgradnji novog gasovoda, čiji je planirani kapacitet 1,2 milijarde kubnih metara prirodnog gasa godišnje, saopštio je Srbijagas.\nBudući gasovod, kako je definisano Sporazumom, gradiće se na pravcu granica Republike Srbije i Bosne i Hercegovine-Bijeljina-Banja Luka-Prijedor-Novi Grad.\nStanić (PKS): Potpuno zatvaranje bilo bi loše za privredu\n15.March.2021 19:51 BEOGRAD - Potpuno zatvaranje bila bi greška, umesto toga država bi trebaloda omogući proizvodnom delu privrede da radi, a uslužnim delatnostima dodatno da pomogne kako bi preživele mere zaštite od epidemije, ocenio je za Tanjug pomoćnik direktora Sektora za strateške analize Privredne komore Srbije Boja Stanić.\n"Ne smemo da dozvolimo greške prilikom prvog talas korona virusa u martu i aprilu prošle godine. Krenula je imunizacija stanovništva, tako da je neophodno da se napravi balans između očuvanja zdravlja stanovništva i očuvanja privrede", izjavio je Stanić.\nVujović:Za čistiji vazduh u Kosjeriću više od 40 miliona din\n15.March.2021 16:04 KOSJERIĆ - Ministarka zaštite životne sredine Irena Vujović potpisala je danas sa predsednikom opštine Kosjerić Žarkom �okićem dva ugovora, na osnovu kojih će iz budžeta ministarstva toj opštini biti dodeljeno više od 40 miliona dinara, za zamenu kotlarnice u toplani, individualnih ložišta i za ozelenjavanje javnih površina sa oko 500 novih sadnica.\nPo realizaciji ovih projekata, zagađenje u centru Kosjerica smanjiće se do 70 odsto, istakla je ministarka Vujović, nakon što je potpisala ugovore, u prisustvu predsednice Vlade Ane Brnabić.\n14.March.2021 11:05 BEOGRAD - Privredna komora Srbije (PKS) je za novog potpredsednika izabrala Nebojšu Šaranovića, vlasnika holding kompanije "Kappa star Limited", saopšteno je danas iz PKS.\nPredsednik PKS Marko Čadez, na čiji predlog je i izabran novi potpredsednik, rekao je da je uveren će Privredna komora sa Šaranovićem doneti još bolje rezultate našim kompanijama.


Vlada usvojila Predlog zakona o klimatskim promenama | Blok vesti\nVlada Republike Srbije usvojila je na današnjoj sednici Predlog zakona o klimatskim promenama. U saopštenju Vlade se navodi da će se primenom ovog zakona uspostaviti sistem za smanjenje emisija gasova sa efektom staklene bašte i obezbediti prilagođavanje na izmenjene klimatske uslove.\nOvim Zakonom se ispunjavaju obaveze prema međunarodnoj zajednici i usklađuje domaće zakonodavstvo sa pravnim tekovinama Evropske unije.\nU saopštenju Vlade se navodi da Zakon postavlja pravni okvir za dalje delovanje sa ciljem smanjenja emisija GHG i prilagođavanje na izmenjene klimatske uslove, što je jedan od pet strateških ciljeva Evropske unije i osnova zelene i cirkularne ekonomije.\nNova Strategija zapošljavanja, besplatni udžbenici za socijalno ugrožene\nNa današnjoj sednici članovi vlade usvojili su i Strategiju zapošljavanja u Republici Srbiji za period od 2021. do 2026. godine, čiji je cilj uspostavljanje efikasnog tržišta rada u skladu sa ubrzanim tehnološkim razvojem. Saopšteno je da su efekti predviđeni ovom strategijom rast kvalitetne zaposlenosti kroz saradnju više sektora: obrazovanja, privrede, finansija, socijalne zaštite i lokalnih samouprava, a usmereni su na unapređenje ponude i tražnje za radom.\nPosebne mere predviđene su za unapređenje položaja žena, mladih, osoba sa invaliditetom, korisnika novčane socijalne pomoći, kao i Roma i Romkinja. U fokusu će biti i druge ranjive kategorije nezaposlenih, koje bez dodatne i intenzivne podrške u traženju posla ne mogu samostalno da poprave svoj položaj na tržištu rada, navodi se u saopštenju Vlade.\nNa sednici je doneta odluka o finansiranju nabavke udžbenika sredstvima budžeta Republike Srbije, kojom se obezbeđuju besplatni udžbenici i druga nastavna sredstva za učenike osnovnih škola iz socijalno ugroženih porodica, za učenike koji osnovnoškolsko obrazovanje i vaspitanje stiču po individualnom obrazovnom planu, kao i za učenike sa smetnjama u razvoju i invaliditetom. Besplatni udžbenici predviđeni su i za učenike kojima su neophodna prilagođena nastavna sredstva kao i za učenike koji su u porodici treće ili svako naredno rođeno dete u školskom sistemu.\nNa današnjoj sednici Vlada Srbije dala je saglasnost za otvaranje Generalnog konzulata Bosne i Hercegovine u Republici Srbiji, sa\nsedištem u Novom Pazaru.\nPrevious articleTužilaštvo za Insajder: Aleksandar Kajmaković saslušan u okviru praćenja finansijskih tokova grupe Veljka Belivuka\nNext articleZVEZDI NE PRIJAJU ITALIJANI: Na 22 utakmice, samo dve pobede


„NATO agresija izvršena u savezu sa terorističkom organizacijom postavila je presedan ohrabrujući širenje separatizma i terorizma“\nObraćanje Nobelovom komitetu u vezi sa kandidaturom NATO-a za Nobelovu nagradu za mir\n1. Pre tačno 21 godinu, NATO je pokrenuo ilegalnu vojnu agresiju na Srbiju (SRJ) koja je trajala 78 dana, od 24. marta do 10. juna 1999. godine, čime je prekršena Povelja UN-a, završni dokument OEBS-a iz Helsinkija, kao i sopstveni Osnivački akt (1949). Bio je to zločin protiv mira i čovečnosti.\n2. Tokom agresija poginulo je 3500 do 4000 ljudi, uključujući 89 dece, a ranjeno preko 12500 ljudi. Direktna ekonomska šteta procenjena je na preko 100 milijardi američkih dolara. Nikada nije procenjen broj ljudskih žrtava zbog prolongiranih posledica agresije i nanete štete prirodnom okruženju.\n3. Kao prvi rat posle Drugog svetskog rata na evropskom tlu, agresija NATO na Srbiju (SRJ) bila je prekretnica ka uvođenju prakse neograničenih agresija i intervencija širom sveta.\n4. Agresija izvršena u savezu sa separatističkom terorističkom organizacijom OVK postavila je presedan ohrabrujući širenje separatizam, terorizam i kršenje međunarodnog prava.\n5. Tokom agresije, NATO snage su koristile projektile sa osiromašenim uranijumom i drugo zabranjeno naoružanje i metode, oštro osuđene u Evropskom parlamentu, Parlamentarnoj skupštini Saveta Evrope i nacionalnim parlamentima mnogih zemalja članica NATO (EU). Ovo je ostavilo trajne posledice, uzrokujući opasnost od malignih oboljenja i oduzimajući živote hiljadama nedužnih osoba.\n6. Ovaj zločin protiv mira i čovečnosti izazvao je trajnu nestabilnost na Balkanu. Ozbiljno je uticao na stabilnost Evrope. Istovremeno, NATO je naneo nenadoknadivu štetu evropskom (OEBS) i svetskom poretku mira i bezbednosti (UN), uvodeći tako eru novog hladnog rata.\nBiši predsednik SAD-a i ratni zločinac Bil Klinton, foto: Petty Officer 1st Class Benjamin D. Olvey, U. S. Navy/ vostok.rs


Hulk i Spaleti "zakopali ratne sekire" - Sportske.net\nHulk i Spaleti "zakopali ratne sekire"\nSvi oni koji su se ponadali da bi mogli da profitiraju iz svađe napadača Zenita i Lučana Spaletija moraće da sačekaju neku drugu priliku. Brazilac Hulk potvrdio je da su nesuglasice stvar prošlosti i da nema nameru da ide iz Sankt Petersburga.\nProšlonedeljni incident koji se dogodio na meču LŠ između Milana i Zenita uneo je nepotreban nemir u redove dvostrukog uzastopnog šampiona Rusije.\nLučano Spaleti zamenio je Hulka po treći put za redom i to je izazvalo rezignaciju kod Brazilca koji je tada najavio da će napustiti Zenit u januaru.\nVeč tada se znalo da od Hulkovog odlaska nema ništa jer pravila UEFA ne dozvoljavaju da jedan igrač u godinu dana nastupa za više od dva kluba a i napadač je potvrdio da su problemi stavljeni "ad acta".\n"Sve je rešeno. Razgovarao sam sa trenerom i Upravom i jasno smo rekli jedni drugima šta mislimo. Nikada ranije nisam bio zamenjen na tri meča za redom ali sada je sve u redu. Fokusiran sam na osvajanje titule sa Zenitom" kazao je Hulk.\nZenit je trenutno treći u Premijer ligi Rusije sa tri poena zaostatka za Anžijem sa kojim se sastaje u ponedeljak.


Predsednica Rama-Hajrizi primila na sastanku novog ambasadora Velike Britanije - Constitutional Court\nPredsednica Rama-Hajrizi primila na sastanku novog ambasadora Velike Britanije\nPredsednica Ustavnog suda Republike Kosovo, gđa. Arta Rama-Hajrizi, je primila na sastanku novog ambasadora Velike Britanije na Kosovu, g. Nicholasa Abbotta.\nNakon što mu je poželela uspeh na njegovoj novoj dužnosti, predsednica Rama-Hajrizi je upoznala ambasadora Abbotta sa dosadašnjim radom Ustavnog suda, sa izazovima sa kojima se suočio nakon istovremenog odlaska četiri sudije, od kojih su dvoje bili međunarodne sudije, kao i u vezi sa doprinosom ova institucije u razvoju ustavnog pravosuđa i vladavini zakona na Kosovu.\nTokom razgovora, ona je posebno naglasila i dobre odnose saradnje sa ustavnim sudovima kako u regionu tako i u evropi, kao i o stalnim naporima koji se ulažu u povećanje transparentnosti na radu i unapređenje profesionalnih kapaciteta Suda.\nPredsednica Rama-Hajrizi se zahvalila ambasadoru Abbottu na pomoći koju je Vlada Velike Britanije pružila do sada Ustavnom sudu, kao i drugim institucijama u zemlji, u podršci sprovođenju zakona i zaštiti ljudskih prava.\nAmbasador Abbott se zahvalio predsednici Rama-Hajrizi na gostoprimstvu i potvrdio je da je za Veliku Britaniju prioritet bila i ostala vladavina zakona na Kosovu, za koju će se nastaviti podrška.


Tjelesno ili emocionalno varanje lako se prepoznaje, ali prevaru koja se odnosi na novac teško je otkriti na prvu loptu. Skrivanje podataka o dugovima i stanju na bankovnom računu jedan je od oblika varanja, naročito ako vjerni partner igra otvorenih karata kada je novac u pitanju.\nAutori studije o “financijskoj prevari” definisali su spomenutu pojavu kao skrivanje finansijskog stanja (prihoda, troškova i dugova) od svog partnera.\n“Finansijska prevara negativno utiče na emocionalno i tjelesno zdravlje, jednako je opasna po vezu kao i seksualna afera. Sukobi oko novca su danas najčešći uzrok razvoda braka. S obzirom na ulogu finansija u održavanju stabilnosti bračne zajednice, partnerima su vrlo dobro poznate posljedice finansijskog varanja”, navodi profesorica marketinga Jenny Olson.\nTreba napomenuti da finansijsko varanje, uz skriveno i razuzdano trošenje novca, uključuje širi spektar pojava. Tajna štednja može donijeti mnogo dobrobiti u budućnosti, ali je skrivena od partnera pa se svrstava u prevaru, piše The Times of India.\nProblemi ove vrste stvaraju dosta posla finansijskim stručnjacima i magovima consultinga koji polako, ali sigurno preuzimaju ulogu bračnih terapeuta. Sve veći broj parova traži savjete o budućim zajedničkim ulaganjima, ali i otvoreno govori o svojim navikama, potrošnji, štednji, dugovima i planovima.\n“Jasno je da finansijsko varanje predstavlja prepreku efikasnom planiranju”, navode stručnjaci i pozivaju trgovinske lance i kompanije da utiču na potrošače kojima se ovaj oblik prijevare partnera može dogoditi.


Godine femicida - Milica Jovanović - Peščanik\nČetrdesetjednogodišnja žena koja je sa povredama lica i ubodnom ranom u grudnom košu i posekotinama po grudima i leđima primljena juče u Urgentni centar u Beogradu, još jedna je brojka za statistike socijalnih ustanova.\nNapadač je suprug koji je ženu zlostavljao sve dok se, sa zajedničkim sinom, nije sklonila u Sigurnu kuću pre dva meseca. Nakon nekoliko presretanja, pretnji smrću i praćenja do utočišta, zlostavljač je upao u zgradu Sigurne kuće i nasrnuo na sve koji su mu se našli na putu, uključujući i sopstvenog sina i nekoliko štićenica, koji su takođe povređeni.\nSigurne kuće nemaju policijsko obezbeđenje, rekla je koordinatorka ovog sistema za žene i decu žrtve porodičnog nasilja. Osim privremenog boravka u skloništu, za žrtve nema drugog oblika preventivne zaštite od nasilja. Policija i tužilaštvo reaguju tek pošto se pretnje ostvare.\nZa 20 žena koliko ih je ove godine ubijeno u sopstvenoj porodici, nije bilo pomoći.\nSvesrdnu podršku nasilnicima i ubicama daju mediji, dižući tiraže skarednim naslovima i pretvarajući svoje crne hronike u rijaliti šou.\nNesposobna makar da identifikuje problem rastućeg nasilja nad ženama, država određuje svoje prioritete prema popularnom zahtevu. Tako je nedavno ministarka regionalnog razvoja i lokalne samouprave najavila zvaničnu inicijativu da se naredna, 2014. godina proglasi „godinom porodice”.\nProjekat bi bio namenjen porastu nataliteta kako aktuelni napori za otvaranje novih radnih mesta i privrednog preporoda ne bi bili uzalud.\nDan kasnije, zamenica smederevskog gradonačelnika saopštila je da nadležno ministarstvo već dva meseca ne odgovara na zahtev za nastavak finansiranja tamošnje Sigurne kuće, zatvorene pre dva meseca zbog „nerentabilnosti”.\nJasno je, kad jednom rode, žene su u Srbiji već ispunile svoju društvenu ulogu a ekonomsku stabilnost osetiće čak i ako su isprebijane.


Turistički radnici protestuju u Sarajevu, traže olakšanje ulaska stranih državljana u BiH - BiH Vijesti\nNaslovnica BOSNA I HERCEGOVINA Turistički radnici protestuju u Sarajevu, traže olakšanje ulaska stranih državljana u BiH\nStotinjak turističkih radnika iz svih dijelova BiH protestovalo je danas u Sarajevu upozoravajući na, kako su kazali, diskriminatorne odluke vlasti, koje ugrožavaju njihovo poslovanje.\nProtestnu šetnju od Sebilja do Parlamenta BiH organizovalo je Udruženje turističkih vodiča Sarajeva “Vučko”, Udruženja turističkih privrednika BiH, Udruženja poslodavaca trgovine, ugostiteljstva i turizma “Horeca RS”, turističkog klastera UNA-SANA te turističkog klastera Hercegovine.\n“Želimo da napomenemo javnost kako su sve uređenije zemlje u cilju spašavanja turističkog sektora, koji je, ekonomski gledano, naviše pogođen pandemijom koronavirusa, donijele odluku o olakšanom ulasku turista u zemlje”, naveli su.\nUkidanje obaveznog PCR testa za strance koji su uredno vakcinisani minimalno 15 dana prije dana ulaska u BiH\nUkidanje obaveznog PCR testa za strance koji su unazad 6 mjeseci preboljeli COVID-19, uz obaveznu predožbu dokaza\nObavezan negativan PCR test ili brzi antigenski test za turiste koji ne zadovoljavaju navedene kriterije, ne stariji od 72 sata\nNakon protestne štenje bit će organizovana i konferencija za medije u hotelu Holiday.\nPrethodni članakVeliki problemi zbog korona virusa: Španija pripremila čitav drugi tim za Evropsko prvenstvo\nNaredni članakEvo kako srbijanski tabloidi danas pišu o zločincu Mladiću: Želudac će vam se okrenuti!


Sanja Mehmedović, 27/11/2020\nUkupna desezonirana industrijska proizvodnja u Federaciji BiH u oktobru 2020. godine u odnosu na septembar iste godine manja je za 0,8 posto, a u odnosu na oktobar prethodne za 1,9 posto.\nPrema GIG agregatima, u oktobru ove godine u odnosu na septembar, Intermedijarni proizvodi veći su za 3,3 posto, a Kapitalni proizvodi za 0,1 posto. Trajni proizvodi za široku potrošnju manji su za 7,1 posto, Netrajni proizvodi za široku potrošnju za 4,1 i Energija za 3,3 posto.\nNa godišnjem nivou, u oktobru 2020. godine u odnosu na oktobar prošle godine, Kapitalni proizvodi veći su za 13,6 posto. Netrajni proizvodi za široku potrošnju manji su za 10,3 posto, Energija za 4,2, Trajni proizvodi za široku potrošnju za 3,7 i Intermedijarni proizvodi za 0,6 posto, pokazuju podaci Federalnog zavoda za statistiku.\nPrema područjima KD BiH 2010., desezonirana industrijska proizvodnja u oktobru ove u odnosu na septembar je u Prerađivačkoj industriji veća za 0,6 posto. U Vađenju ruda i kamena ostala je na istom nivou, a u Proizvodnji i snabdijevanju/opskrbi električnom energijom i plinom manja je za 4,6 posto.\nNa godišnjem nivou, u oktobru 2020. u odnosu na oktobar prethodne godine, industrijska proizvodnja kalendarski prilagođena, u Proizvodnji i snabdijevanju/opskrbi električnom energijom i plinom manja je za 5,6 posto, u Prerađivačkoj industriji za 1,0, te u Vađenju ruda i kamena za 0,5 posto.\nTags\t#FBiH\t#industrijska proizvodnja\nRusija: Hapšenja demonstranata koji traže puštanje Alekseja Navaljnog


"Danas je krenuo sa radom test samoprocene na COVID-19. Nalazi se automatski šalju na radne liste lekarima u COVID-19 ambulantama formiranim pri Domovima zdravlja (rade 24h)" - napisala je premijerka na svom Tviter nalogu.\nSvi oni koji budu na osnovu simptoma koje imaju posumnjali na prisustvo korona virusa, moći će na portalu Ministarstva zdravlja da urade test samoprocene , čiji će rezultati automatski biti prosleđeni na radne liste ambulanata COVID-19, koje su formirane u Domovima zdravlja širom Srbije.\nezdravlje test na koronu\nNa sajtu eZdravlje objašenjena je procedura pristupanja:\nU algoritmu postupanja sa licem kod koga je postavljena sumnja na infekciju virusom, definišu se obaveze lekara Doma zdravlja u sistemu nadzora nad COVID-19, gde svaki Dom zdravlja treba da omogući direktnu komunikaciju osobe sa sumnjom na COVID-19 sa lekarom.\nPortal eZdravlje, između ostalog, omogućava da popunite samoprocenu, na infekciju virusom COVID-19 na osnovu koje ćete dobiti smernice o daljem postupanju, i direktnu elektronsku komunikaciju sa respiratornim ambulantama iz sistema nadzora, gde ćete moći postavljati pitanja koja Vas interesuju u vezi sa ovim virusom.\nDa bi ste pristupili funkcijama portala potrebna je prijava i registracija koju je moguće izvršiti na jedan od sledećih načina:\n-Prijava preko podataka sa kartice zdravstvenog osiguranja omogućava pristup ograničenim funkcijama portala eZdravlje, koje se tiču samo COVID-19 samoprocene i komunikacije sa Respiratornim ambulantama.\n-Registracija naloga i prijava preko portala eZdravlje - odabirom opcije „Otvori nalog“ kreirajte profil i prijavite se sa svojim podacima, omogućava Vam pristup svim funkcijama portala\n- Prijava preko eID.gov.rs, jedinstvenog državnog sistema za autentikaciju građana u svim sistemima eUprave, gde drugi i treći stepen autentikacije Vam omogućavaju pristup svim funkcijama portala.


Akademija mladih lidera u BNV-u - SNEWS\nBy SNews 3. Decembra 2021. 58\nU okviru projekta “Akademija mladih lidera” koji sprovodi NVO „Svetionik“, sinoć je u Bošnjačkom nacionalnom vijeću (BNV) organizovana radionica za polaznike ove edukativne škole, navode iz BNV-a.\nUčesnici su imali priliku da se kroz dijalog, pitanja i razgovor sa rukovodstvom ove krovne institucije Bošnjaka više upoznaju sa radom i aktivnostima Vijeća.\n“Ova Akademija ima za cilj da okupi perspektivne studente i mlade ljude iz Sandžaka. Koncepirana je kao platforma koja nudi širok spektar znanja iz različitih oblasti kao što su prava, historija, politika, religija, umjetnost, kultura, tradicija i književnost Bošnjaka”, naglašavaju u saopštenju.\nKako su istakli, program podrazumjeva održavanje predavanja, radionica, i javnih tribina na kojem su učešće uzeli brojni stručnjaci iz različitih oblasti.\nProjekat „Akademija mladih lidera“ je podržan na Javnom konkursu Bošnjačkog nacionalnog vijeća za dodjelu sredstava iz budžeta za podsticanje projekata od opšteg interesa Bošnjaka koje realizuju fizička i pravna lica za 2021. godinu.\nTagovi: "Svetionik" Akademija mladih lidera Bošnjačko nacinalno vijeće (BNV)


Dan online - Sport: Todorović dolazi, neizvjestan Bjelica - 2019-01-11\nSport KOŠARKAŠKA REPREZENTACIJA CRNE GORE U FEBRUARU BIJE ODLUČUJUĆE BITKE ZA PLASMAN NA SVJETSKO PRVENSTVO Todorović dolazi, neizvjestan Bjelica\nKošarkaška reprezentacija Crne Gore nalazi se na dohvat ispunjenja sna i plasmana na Svjetsko prvenstvo u Kini ovog ljeta. Izabranici Zvezdana Mitrovića su skromno ušli u kvalifikacije, a sada ih dvije utakmice dijele od istorijskog uspjeha. Crveni trenutno zauzimaju treće mjesto kvalifikacione grupe. I sa skorom 6-4 i ostaje im da ga u februarskom prozoru odbrane od Letonije i Ukrajine. A upravo će sa te dvije selekcije odmjeriti snage. Prvo 22. februara gostuju Ukrajini i ukoliko pobijede ili izgube sa manje od šest poena razlike o plasmanu na Svjetsko prvenstvo odlučivaće 25. februara u Morači protiv Letonije. Naravno, svima u taboru reprezentacije Crne Gore jasno je da je pred njima ogroman posao i tako se ponašaju. Čelnici KSCG kontaktirali su sve potencijalne reprezentativce i uglavnom dobili pozitivan odgovor oko učešća u sledećoj reprezentativnoj akciji. Crveni će u odnosu na prošli kvalifikacioni prozor biti jači za centra Huventuda Marka Todorovića, koji je potvrdio dolazak u Podgoricu 18. februara na okupljanje. Zanimljivo je da je i iskusni krilni centar Milko Bjelica iskazao veliku želju da pomogne reprezentaciji u odlučujućim duelima. On trenutno brani boje japanskog šampiona Alvarka i upravo mu čudan sistem takmičenja u tamošnjoj ligi pravi problem. Što se tiče njegovog trenera Luke Pavićevića, koji je bio selektor Crne Gore, ne bi bilo problema, ali čelnici kluba nisu voljni da puste Bjelicu. Međutim, on je spreman da se odazove i na svoju štetu. U KSCG ne bi željeli da pouzdanog reprezentativca izlažu neprijatnostima, tako da je njegov nastup još uvijek neizvjestan. Što se tiče probema najveći predstavlja povreda Nikole Ivanovića. Odlični plej Budućnost Voli bio je jedan od najzaslužnijih za pobjedu protiv Turske i u stručnom štabu Crne Gore se nadaju da će se oporaviti od povrede i biti spreman da da finalni doprinos plasmanu na Svjetsko prvenstvo.Z.N.


Hemofarm - Vesti - Zdravstveni izveštaj STADA grupe za 2019.\nZdravstveni izveštaj STADA grupe za 2019.\nPolovina anketiranih Evropljana spremna je za dr Robota i lečenje putem veb kamere\n•\t56 odsto Evropljana bi pristalo da ih operiše „doktor Robot”,\n•\t54 odsto bi pristalo da ih lekar opšte prakse leči putem veb kamere,\n•\t80 odsto bi pristalo na genetsko testiranje ali samo jedna četvrtina ispitanika zna šta genetsko testiranje može da otkrije,\n•\tSveukupno, muškarci su otvoreniji za medicinske trendove i nove zdravstvene tehnologije od žena, a više od polovine anketiranih Evropljana je optimistično u vezi budućnosti svog zdravlja.\nPolovina Evropljana bi pristala da ih operiše „dr Robot”, a 54 odsto njih bi pristalo da ih lekar opšte prakse leči putem veb kamere. Ovo su dva ključna nalaza Zdravstvenog izveštaja STADA grupe za 2019. u okviru koje posluje srpski Hemofarm. Studija je izvršena u okviru projekta „Budućnost zdravlja” i uključuje 18.000 ispitanika iz devet evropskih zemalja. Izveštaj takođe prikazuje da bi se četiri od pet Evropljana podvrglo genetskom testiranju, a 38 odsto bi bilo spremno da primi implantat koji je biosenzor. Posmatrajući rezultate, uočene su zanimljive razlike između pojedinačnih zemalja. Ko je spreman za budućnost zdravlja?\n„STADA je sa uzbuđenjem predstavila rezultate našeg 5. godišnjeg Zdravstvenog izveštaja. Uvidi će nam pomoći da mnogo bolje razumemo trendove i percepcije kako bismo bolje služili pacijentima i zdravstvenim radnicima u budućnosti. To će ojačati poziciju STADA grupe kao vodećeg partnera kome se treba obratiti u evropskom zdravstvu”, rekao je Peter Goldschmidt, generalni direktor STADA grupe.\nOko 2.000 ljudi iz svake pojedinačne zemlje: Belgije, Francuske, Nemačke, Italije, Poljske, Rusije, Srbije, Španije i Ujedinjenog Kraljevstva starosti između 18 i 99 godina podelilo je svoja mišljenja o pitanjima zdravstva budućnosti. Istraživanje je u ime STADA grupe izvršio Institut za istraživanje tržišta Kantar Health. Rezultati su danas predstavljeni na međunarodnoj konferenciji za štampu u Berlinu.\n„Dr Robot će vas sada primiti”\nJedan od centralnih rezultata studije kaže da operacija koju izvodi robot nije više isključivo vizija budućnosti, budući da se već sada oslanjamo na njih u brojnim postupcima. Jedna interesantna opservacija za početak: 56 odsto Evropljana bi pristalo da ih operiše robot. Muška populacija je otvorenija za operaciju koju vrši robot od ženske. Takođe, 63 odsto muškaraca ne bi imalo ništa protiv da ih primi „dr Robot” u poređenju sa samo 49 procenata žena. Kada je reč o starosnoj dobi, ljudi stariji od 50 godina (61 procenat) su otvoreniji za operaciju koju vrši robot od ljudi koji su mlađi od 35 godina (50 procenata). U poređenju sa Italijom, gde bi 66 procenata ljudi otišlo pod nož robota, srpsko stanovništvo je opreznije kad je reč o takvim inovativnim hirurškim unapređenjima (45 procenata).\nKada je reč o konsultacijama licem u lice, vremenska efikasnost i praktičnost su od vitalnog značaja za Ruse: gotovo 70 odsto njih bi pristalo da ih doktor opšte prakse leči veb kamerom. Oni tako nadmašuju evropski prosek, koji se nalazi na nivou odobravanja od 54 odsto za časove digitalne hirurgije. Belgijanci su skeptičniji, te većina njih preferira interakciju sa svojim doktorom u stvarnom životu.\nGenetsko testiranje izuzetno popularno – uprkos rupama u znanju\nNepotrebno je reći da budućnost medicine ima odličnu priliku za poboljšanje. Polovina ispitanika je uverena da ćemo zahvaljujući naučnom napretku u budućnosti moći da izlečimo brojne bolesti. Takođe, većina Evropljana kaže da bi prihvatilo ako bi njihov lekar predložio da se podvrgnu genetskom testiranju. Sa 88 odsto, Poljaci su među najizglednijim Evropljanima koji bi pristali na takav postupak. Istovremeno, samo 24 odsto Evropljana zna šta genetsko testiranje može da otkrije i svesni su da očekivani životni vek neke osobe nije među tim stvarima. Najviše rupa u znanju o genetskom testiranju utvrđeno je u Italiji, gde je samo 17 odsto ispitanika dalo tačne odgovore – dok se za Britance ispostavilo da najviše znaju (28%) o ovoj temi.\nČini se da se konstantno praćenje zdravlja pomoću biosenzorskog implantata podvuklo Evropljanima pod kožu: samo 38 odso bi bilo voljno da dobije takav implantat. Nemci su među najsumnjičavijima, te 71 procenat njih povlači crtu kada se radi o implantatima. Širom kontinenta muškarci su generalno manje zabrinuti zbog invazivnih mernih alata nego žene.\nDobre vesti: polovina Evropljana, njih 53 odsto, optimistično je u pogledu budućnosti zdravlja. U entuzijazmu prednjači Španija gde je 62 odsto ispitanika izjavilo da nemaju razloga za brigu o zdravlju u budućnosti. Njihovi najbliži susedi na severu, Francuzi, na suprotnom su kraju spektra, sa samo 44 odsto. Razlozi za skepticizam uključuju strah od ekoloških i socijalnih problema (22 odsto), kao i pad kvaliteta medicinske brige zbog digitalizacije (3 odsto).\nOsim povremenih zabrinutosti zbog invazivnijeg i digitalnog napretka u medicini, Evropljani su generalno otvoreni prema pitanjima koja se tiču zdravlja u budućnosti. Najvažniji zadatak za medicinski sektor biće da se pozabave preostalim problemima, tako da cela Evropa može samouvereno da gleda na budućnost zdravlja. Trendseter Sven Gábor Jánszky kaže da čovečanstvo ima sve razloge da bude optimistično: „Budućnost zdravlja zavisi od podatka. To nije tajna jer je merenje podataka u realnom vremenu već dostupno i koristi se za različite uzroke širom sveta. Optimizacija medicine i ljudskog tela upotrebom tehnologije je najperspektivniji posao u smislu ljudskog uticaja i poslovne dobiti. Baš to se predviđa do 2025. godine.“\nViše informacija o Zdravstvenom izveštaju posetite www.yourhealth.stada.


Komesarka EU: Pravednije raspodeliti teret migrantske krize po celoj BiH\nRegion Autor:Beta18. feb. 202121:313 komentara\nTeret migrantske krize treba pravednije da se raspodeli po celoj BiH, rekla je komesarka EU za unutrašnju bezbednost Ilva Johanson u migrantskom kampu Lipa kraj Bihaća.\n„Vidimo potrebu za boljom podelom tereta migrantske krize, da svi delovi Bosne i Hercegovine budu deo upravljanja migracijama“, rekla je Johanson, prenosi agencija Hina.\nKamp Lipa nalazi se dvadesetak kilometara od Bihaća, podalje od naseljenih mesta. U njemu je nezvanično smešteno oko 800 migranata, većinom iz Pakistana i Avganistana. Delom je izgoreo u decembru prošle godine, nakon čega je bosanskohercegovačka vojska onde postavila šatore, prenosi Hina.\nJohanson je rekla da je zatvaranje Bire bila greška. U Lipu je, kaže, stigla zbog zabrinutosti o „humanitarnoj krizi“ posle požara.\nOna je istakla da danas vidi napredak uslova u kojima su migranti, ali da još treba da se uradi.\n„Naša odgovornost je da upravljamo migracijama na uredan način, da oni koji treba dobiju međunarodnu zaštitu, ali i da se ostali vrate u zemlju porekla“, rekla je Šveđanka i naglasila da se „uvek treba podsetiti da i oni koji nemaju pravo da ostanu u EU maju svoja prava i dostojanstvo“.\nPremijer Unsko-sanskog kantona Mustafa Ružnić u Lipi je rekao da novi evropski pakt o azilu i migracijama, o čemu Johanson pregovara s državama članicama, predviđa vraćanje migranata na spoljne granica EU, zbog čega će BiH biti „najviše pogođena i na to se mora pripremiti“.\nBiH će biti čekaonica migrantima\n„Predviđa se da će BiH biti čekaonica migrantima za azil u evropske zemlje ili za deportaciju u svoje zemlje“, kazao je Ružnić.\n„Prepoznati su napori BiH, ali i značajni nedostaci u raspodeli tereta u celoj državi“, rekao je ministar bezbednosti BiH Selmo Cikotić u Lipi.\nČlan predsedništva BiH iz Republike Srpske Milorad Dodik u januaru ove godine odbacio je mogućnost da se migranti smeste na prostoru njegovog entiteta, rekavši da „na prostoru RS neće biti migrantskih centara“.\nJohanson sutra putuje u Sarajevo gde će se sastati s članovima Predsedništva BiH, predsedavajućim Saveta ministara BiH i lokalnim agencijama zaduženim za migracije.\nJohanson je rekla da će razgovarati o migracionim politikama i „visokim očekivanjima“ koje EU ima od BiH za vreme sastanka sa vodećim državnim zvaničnicima sutra u Sarajevu.\n„Migracije su jedan od 14 prioritetnih oblasti gde treba da vidimo poboljšanja“, rekla je Johanson i dodala da upravljanje migracijama treba da bude „nacionalna obaveza“, a ne da se o tome brinu samo neki regioni.\nPosle BiH Johanson u subotu ide u Albaniju, gde će posetiti zajedničku graničnu kontrolu između Albanije i evropske agencije za kontrolu granica Fronteks.


Sindikat: “Aluminij” spreman za novog investitora\n15/11/2019 u 19:06\nNovi saziv nezavisnog Sindikata radnika Aluminija prvi put se službeno obratio javnosti. U poslijednjih nekoliko mjeseci radnici su doveli Aluminij u stanje koje spremno dočekuje potencijalnog investitora.\nZa nastavak rada spremene su ljevaonica, anode i elektroliza u kojoj su očišćene ćelije oštećene u procesu gašenja struje u julu ove godine.\nRadnici traže da se kazne odgovorni za stanje u kojem se našao Aluminij, te pozivaju nadležne da požure sa pronalaskom investitora jer je vremena sve manje.\n“Mi smo , sa jučerašnjim danom, tvornicu pripremili a novog ulagača. Sve ćelie su očišćene, izvađen je metal koji je ostao u ćelijama. Ljevaonica je onakva kakva jest, spremna za rad, samo joj malo vremena treba jer nije pretrpjela velike štete”, kaže predsjednik Skupštine sindikata radnika u “Aluminiju”Željan Blažević.\n“Po medijima kruže priče:”Neće ovog investitora zato što je ovaj ovakav ili onakav”. Nas to ne zanima. U tvornici imamo ljudi i svi smo većina koja želi raditi, želimo zaraditi pošteno svoju plaću, a država je tu da nam pomogne, ukoliko nam želi pomoći. Ako ne žele pomoći, neka onda tačno sjednu i kažu: “Aluminij više ne može postojati zbog tog, tog i tog, i da završimo priču”, izjavio je član Skupštine sindikata Emil Ćorić.\nŽivinice: Ideja o lokaciji na Ljubačama neprihvatljiva, mještani prijete blokadama\nRMU Banovići dobio novi Nadzorni odbor


U susret obeležavanju 31. maja, Svetskog dana bez duvanskog dima u koji je i ove godine tradicionalno uključena i Subotica, lekari su jedinstveni u alarmantnoj oceni da nam tek predstoji epidemija duvana. Ove godine moto manifestacije koji je odredila Svetska zdravstvena organizacija je „Veći porez na duvan - manje umrlih i obolelih”. Ističe se da je jedna od ključnih mera za sprečavanje pušenja povećanje poreza na duvan, jer je ona pokazala da visoki porezi obeshrabruju upotrebu duvana a najisplativiji je način da se smanji njegova upotreba, naročito među mladim i siromašnim građanima. Srbija je jedna od 170 zemalja koje su potpisnice Okvirne konvencije o kontroli duvana, ali je i dalje na samom vrhu u Evropi po broju pušača.\n— Pušenje u Srbiji svake godine ubije preko 16 hiljada ljudi. Nemamo preciznu evidenciju o broju umrlih u Severnobačkom Okrugu jer se ona radi na nacionalnom nivou, međutim rezultati sprovedenog ispitivanja iz 2012. godine pokazuju da u našem okrugu svakodnevno puši 13 odsto devojčica i 12,3 odsto dečaka, dok je broj pušača među srednjoškolcima čak 20 odsto, što su alarmantni podaci — rekla je dr Nada Kosić Bibić — načelnik Centra za promociju zdravlja u Zavodu za javno zdravlje Subotica.\nU obeležavanje ove akcije pored Zavoda uključen je i Dom zdravlja, „Apoteka Subotica„ i Društvo za borbu protiv raka Grada Subotice, koji su nizom aktivnosti skrenuli pažnju javnosti na štetnost pušenja.\n— Mali broj ljudi u stvari zna da duvanski dim sadrži čak 7000 opasnih supstanci, od toga 250 otrovnih i 69 kancerogenih. Svakako je jedna od najštetnijih, a i smrtno opasnih nikotin, koji je i najdirektnije odgovoran za uzroke smrtnosti kod pušača — navela je između ostalog na pres konferenciji dr Ana Dronjak, lekar opšte medicine u Domu zdravlja. Takođe je istakla da je duvanski dim iz okruženja veoma opasan jer izaziva bolesti sa fatalnim ishodom poput povećanog rizika za dobijanje raka pluća, srčanih oboljenja, moždanog udara, a u poslednje vreme statistike sve više pokazuju da je duvan direktno odgovoran za smrtnost kod raka bešike, ulkusa i još nekih drugih bolesti.\nU okviru promotivnih aktivnosti, u tržnom centru „Idea” u četvrak, 29. maja, održana je akcija promocije zdravlja i zdravih stilova života, a sugrađani su mogli besplatno da provere svoje zdravstveno stanje odnosno da izmere šećer u krvi, krvni pritisak, masnoću u krvi. Pušači su imali priliku da utvrde nivo ugljen monoksida u izdahnutom vazduhu na aparatu koji meri takve promene - smokilajzeru. U Društvu lekara Vojvodine, podružnica Subotica istog dana održana je tribina „Nove psihoaktivne supstance”, gde je edukacijom objašnjeno na koji način štete nove sofisticirane metode reklamiranja i plasiranja duvanskih proizvoda prvenstveno kod mladih.\nU Osnovnoj školi „Miroslav Antić” na Paliću, u petak, 30. maja, održava se edukativna radionica sa učenicima sedmih razreda na temu „Medijska pismenost i reklama”, koja je imala za cilj da osnaži mlade u razumevanju i prepoznavanju pravih poruka koje se kriju u reklamama i drugim medijskim porukama. Lekari farmaceuti „Apoteke” istovremeno su davali savete sugrađanima o štetnosti pušenja, a sprovedena je i anketa o njihovim stavovima u vezi sa upotrebom duvana, cenama i izloženosti duvanskom dimu.\nElektronske cigarete nisu pouzdane?!\nPovodom polemika koje se u poslednje vreme vode o tome jesu li elektronske cigarete koje su preplavile i srpsko tržište, adekvatna zaštita i dobro sredstvo za odvikavanje od pušenja, zvaničnog stava u Srbiji nema. U Zavodu za javno zdravlje Subotica kažu da je jedino poznat stav Svetske zdravstvene organizacije iznet nedavno na stručnom skupu u Turskoj, gde je rečeno da ispitivanja na ovu temu koja su u toku, još uvek nisu potvrdila svrsishodnost elektronskih cigareta.


Novi, brži i ekonomičniji memorijski moduli\nKrstarica 30. aprila 2005. 00:00\nDva najveća svetska proizvođača memorijskih modula su Samsung Electronics i Infineon Technologies. Kao dinamičke sistemske DRAM memorije (Dynamic Rendom Access Memory) danas se uglavnom koriste DDR memorije (Double Data Rate). Međutim, već su se pojavile nove generacije ovog standarda – DDR2, a dve pomenute kompanije najavile su i najnoviji DDR3 standard. On bi trebalo da se pojavi na tržištu u 2007. godini a, kako se očekuje, u 2009. trebalo bi da postane dominantan (sa 65 odsto učešća) među DRAM memorijama.\nNa tržištu DRAM memorija trenutno su najprisutnije DDR-400 memorije, koje rade sa brzinom od 400 megaherca. Međutim, popularnost sledeće generacije – DDR2 memorija, sve je veća. Njena prednost je u manjoj potrošnji (50 do 60 odsto), s obzirom na to da se memorijski čipovi napajaju sa 1,8 volti, dok je napajanje DDR memorijskih modula sa 2,5 volti. Sve veća popularnost, kako se očekuje, dovešće do prevlasti DDR2 standarda u drugoj polovini ove godine.\nDDR2 memorijski moduli prisutni su na tržištu u dve varijante – DDR2-400 i DDR2-533. Naravno, to nije kraj njihovog razvoja. Kompanije Samsung i Infineon već počinju sa razvojem sledeće varijante – DDR2-667 (sa brzinom od 667 megaherca), a za nekoliko meseci obe kompanije najavile su još snažniju, verovatno poslednju, varijantu u ovoj generaciji – DDR-800.\nSve brže memorije neophodne su savremenim računarskim konfiguracijama zbog sve složenijih i zahtevnijih programa koje obavljaju. Realizaciju prve DDR3 memorije kompanija Samsung objavila je 17. februara ove godine. To je memorijski modul kapaciteta 512 megabajta, koji može da radi sa brzinom od 1.066 megabita u sekundi (što je ekvivalentno prenosu količine podataka od osam hiljada novinskih stranica u sekundi). On predstavlja prvi memorijski čip koji radi sa napajanjem od 1,5 volti. Dva puta je brži od DDR2, a četiri puta od DDR memorija.\nNakon Samsung-a, i kompanija Infineon Technologies objavila je realizaciju DDR3 memorijskog modula. Obe kompanije su početkom aprila nastupile na poznatoj manifestaciji kompanije Intel – Intel Developer Forum, i predstavile svoja nova ostvarenja. Na taj način formirana je osnovna platforma za ultrabrze (sa gigabitnim brzinama) i ekonomične memorijske čipove koji će se koristiti u budućim stonim, prenosivim računarima i serverima.


MMF pisao Zvizdiću – ugrožena nezavisnost Centralne banke - Impuls\nObjavljeno: Četvrtak, 07 Septembar 2017 11:00\nPoštovani gospodine Zvizdiću, upozoravamo Vas da je narušena nezavisnost Centralne banke Bosne i Hercegovine. To je predsjedavajućem Savjeta ministara napisao šef misije Međunarodnog monetarnog fonda za BiH. U pismu, koji je u posjedu ATV-a, Nadim Ilahi Zvizdiću piše da je autonomija banke ugrožena prijedlogom Zakona o parlamentarnojm nadzoru, koji je trenutno u proceduri.\nU tekstu zakona parlamentarcima se daju ovlašćenja da razmatraju izvještaje interne revizije, provode saslušanja pa čak i da, po potrebi, posjećuju Centralnu banku.\nU Centralnoj banci ne komentarišu sadržaj pisma.\n“Centralna banka ukazuje na činjenicu da bh. parlament već vrši određenu vrstu efektivnog nadzora nad finansijskim poslovanjem banke i to kroz izvještaje koji se podnose na osnovu Zakona o Centralnoj banci. Takođe, BiH se nalazi na putu ka Evropskoj uniji, pa je važno znati da Ugovor o funkcionisanju Evropske unije postavlja još strožije kriterije u pogledu nezavisnosti centralne banke”, poručuju iz Centralne banke.\n“Ovo je iluzorno, međunarodna zajednica upućuje to jer je to diranje u nezavisne institucije. Zamislite, parlament provjerava kako radi revizija. Tačno postoji propis ko može da provjeri kako radi revizija”, rekla je Dušanka Majkić, poslanik SNSD u bh. parlamentu.\nMirko Šarović kaže da Zvizdić ministrima nije pokazao pismo ali kaže da, čim ga je pisao neko iz MMF-a, on mora da ima težinu.\n“Vjerujem da ćemo i mi kao članovi Savjeta ministara i mi biti o tome upoznati i ja sam uvjeren da će se o tome otvoriti rasprava. Ja sa svoje strane u potpunosti podržavam nezavisnost ove institucije”, poručuje Mirko Šarović, ministar spoljne trgovine i ekonomskih odnosa BiH.\nOMMF je pismo sa upozorenjem poslao i na adresu ministra finansija i trezora, ali i predsjednika Vlade Federacije.\nJedna kopija stigla je i u Vlade Srpske, ali tamo nisu željeli da komentarišu sadržaj pošiljke.


Na sednici suda prvi put se pred javnošću pojavio nekadašnji direktor "C marketa" Slobodan Radulović, koji se 12. aprila predao srpskom pravosuđu nakon osam godina skrivanja.\nPosle dva meseca u pritvoru Specijalni sud mu je, zbog lošeg zdravstvenog stanja, odobrio kućni pritvor sa elektronskim nadzorom.\nSud nastavlja sednicu sutra, a planirano je da traje devet radnih dana, odnosno do 24. oktobra, zbog obimnosti predmeta i velikog broja žalbi koje su izjavili optuženi, njihovi branioci i tužilaštvo.\nNa sednici je najpre pročitana presuda, potom će biti predstavljene žalbe tužilaštva i odbrane, a okrivljeni i njihovi branioci će moći da usmeno dopune svoje žalbene navode.\nNakon javnog dela sednice, petočlano sudsko veće će u delu zatvorenom za javnost doneti odluku, a presudu može da potvrdi u celosti, da je potpuno ili delimično preinači, ili ukine u potpunosti i naloži novo suđenje.\nPrvostepenom presudom Specijalnog suda maja 2013. godine, posle sedam godina od pokretanja krivičnog postupka, 16 optuženih osuđeno je na ukupno 57 godina zatvora.


Rohani: Nećemo lako odustati od prava na izvoz nafte - 31.07.2018, Sputnik Srbija\nIranski predsednik Hasan Rohani poručio je danas da njegova zemlja nikada nije želela tenzije u regionu i da ne želi nevolje na globalnim vodenim putevima, ali da... 31.07.2018, Sputnik Srbija\n11:52 31.07.2018 (Osveženo: 11:56 31.07.2018)\n© Sputnik / Vitaliy BelousovPredsednik Irana Hasan Rohani\nIranski predsednik Hasan Rohani poručio je danas da njegova zemlja nikada nije želela tenzije u regionu i da ne želi nevolje na globalnim vodenim putevima, ali da neće lako odustati od svojih prava na izvoz nafte.\nRohani je, u saopštenju objavljenom na njegovom zvaničnom veb-sajtu, rekao i da je povlačenje SAD iz nuklearnog sporazuma sa Iranom „nezakonito“ i da je lopta „u dvorištu Evrope“ kad je reč o održavanju veza sa Teheranom, prenosi Rojters.\nIstovremeno, savetnik iranskog predsednika kaže da ako američki predsednik Donald Tramp želi razgovore s Rohanijem, onda mora ponovo da se pridruži međunarodnom nuklearnom sporazumu s tom zemljom, iz kojeg se jednostrano povukao ranije ove godine, preneo je Tanjug.\nTramp je u ponedeljak izjavio da bi se sastao sa Rohanijem, ukoliko iranski predsednik to želi, podseća AP.\nRohanijev politički savetnik Hamid Abutalebi rekao je danas da bi „oni koji veruju u dijalog kao metod rešavanja sporova u civilizovanim društvima, trebalo da se posvete tim sredstvima“, prenela je iranska poluzvanična novinska agencija ISNA.\nIransko rukovodstvo je prethodno isključilo mogućnost razgovora „jedan na jedan“ sa Trampom nakon njegove odluke da povuče SAD iz sporazuma, u skladu sa kojim su Iranu ukinute neke sankcije u zamenu za ograničenje nuklearnog programa Teherana.


Milanović: Da odigramo čvrsto i dobro protiv ekipe koja se grčevito bori za opstanak\nSurdulički Radnik u okviru 36.kola Super lige Srbije gostuje u Zemunu gde će odmeriti snage sa istoimenim timom. U prethodnom kolu obezbedili su opstanak i mogu na teren potpuno rasterećeno, ali najavljuju ozbiljan pristup u poslednja dva kola.\nDomaći tim je ove sezone ostvario pet pobeda, uz jedanaest remija i devetnaest poraza, pa sa 17 bodova na svom kontu trenutno zauzima poslednje 16.mesto na tabeli. U prethodnom kolu su kao gosti poraženi u duelu sa ekipom Dinama, a rezultat je bio 1:0. Gosti su ove sezone ostvarili dvanaest pobeda, uz osam remija i petnaest poraza, pa sa 25 bodova na svom kontu trenutno zauzimaju 9.mesto na tabeli. U prethodnom kolu su kao gosti odigrali nerešeno sa ekipom Spartaka, a rezultat je bio 3:3. Ove sezone su se sastajali dva puta, prvi put u Surdulici kada je ekipa Radnika slavila rezultatom 2:1, a drugi put u Zemunu kada je meč završen nerešenim rezultatom 0:0.\nŠef stručnog štaba surduličkog tima Milan Milanović istakao je da očekuje izuzetno borbenog i motivisanog protivnika, ali i maksimalno profesionalan odnos svojih igrača:\n„Uglavnom smo prikazivali do sada dobre partije, i u ovom, a i u onom regularnom delu takmičenja, što pokazuje i kretanje na tabeli. Cilj nam je i da u ove dve preostale utakmice odigramo kako treba, daćemo šansu i mlađim igračima da se i oni razigraju. Zasigurno opušteniji i rasterećeni rezultatskog pritiska idemo tamo, tako ćemo dočekati i Šapčane sledeće nedelje, ali smo maksimalno spremni kao i do sada da odigramo čvrsto i dobro protiv ekipe koja se grčevito bori za opstanak. Lazar Kojić je uspešno operisan i već od naredne nedelje će krenuti sa prvim tretmanima rehabilitacije. Odmorićemo Đorđevića i Kovačevića koji imaju zdravstvenih problema, a Danoski će imati minutažu u kojoj neće biti previše opterećen nakon dužeg zdravstvenog odsustvovanja.’’\nMeč 36.kola Super lige Srbije između Zemuna i Radnika igra se danas, u subotu 11.maja 2019.godine, sa početkom u 16:00 časova.


Bostonski maraton 2022 - iznenzađenje u muškoj trci\nBostonski maraton 2022 se posle više od 1000 dana vratio u svoj tradicionalni termin, na američki dan patriota. Videli smo još jednu uzbudljivu trku i jak finiš u ženskoj konkurenciji ali i pomalo iznenađujućeg pobednika muške trke.\nOve godine je u Bosotonu trčalo 9 učesnika iz Srbije i postigli su dosta dobre rezultate.\nBostonski maraton 2022 – uzbudljiva muška trka\nKenijac Evans Chebet pobedio je na Bostonskom maratonu 2022. sa vremenom od 2:06:51 i osvojio svoju prvu titulu na nekom od maratonu iz Abott World Marathon Major serije. Iza njega su završili šampioni iz predhodnih godina: Lawrence Cherono (pobednik iz 2019) bio je drugi sa 2:07:21, a Benson Kipruto (pobednik iz 2021.) treći sa 2:07:27.\nTrka je počela na sličan način kao prošlogodišnji Bostonski maraton, pošto je Amerikanac CJ Albertson opet preuzeo vođstvo kroz prvih četiri do 6-8km pre nego što ga je vodećagrupa povukao nazad.\nGlavni takmičari su bili u grupi do 35 km, kada je Chebet počeo da ubrzava. Gabriel Geay iz Tanzanije bio je jedini trkač koji je išao sa Chebetom, ali je posustao na 37 km i na kraju trku završio na 4 mestu.\nChebet je deonicu dugu 5km od 35 km do 40 km trke za 13:55. Cherono i Kipruto su jurili Chebeta poslednjih 5km, ali su ipak krenuli prekasno pošto je Chebet izdržao napade i osvojio svoju prvu titulu u Bostonu.\nFiniš muške trke Boston maraton 2022\nBoston maraton 2022 – Top 20 muškarci\nIn this article:Bostonski maraton, Evans Chebet, maraton, trčanje\nBoston maraton 2022 – Uzbudljiva ženska trka odlučena u zadnjim metrima\nBoston maraton 2022 se posle više od 1000 dana vratio u svoj tradicionalni termin, na američki dan patriota. Videli smo još jednu uzbudljivu trku...\nUroš Zmijanac34 mins ago\nGodine 1972. na Bostonskom maratonu je ispisana nova stranica istorije. Tada je Bostonska atletska asocijacija (BA) prvi put uvrstila osam žena na listu zvaničnih...


18-05-2021 22:59 Magazin Kultura\nDoživite na velikom platnu ovu duboko emotivnu priču o životu, koju su nam na poseban i iskren način dočarali glumci Nikola Đuričko, Nada Šargin, Bojan Žirović, Jana Bjelica, Filip Hajduković, Iva Milanović, Tanja Bošković, Branko Cvejić, Miodrag Krstović, Marta Bjelica, Sonja Kolačarić, Ivana Vuković, Stefan Trifunović i drugi.\nGlavni glumac Nikola Đuričko je za ulogu Igora Đelića Đele nagrađen „Beogradskim pobednikom” za najbolju mušku ulogu u Glavnom takmičarskom program Festa. Žiri je njegovu kreaciju ocenio kao „jedinstveni glumački izraz kojim nas vodi kroz katarzu glavnog lika koristeći ceo glumački habitus: od suptilnih sredstava pa sve do unutrašnjih tektonskih promena - smrti i njene pobede”.\nReditelj Oleg Novković je o filmu "Živ čovek" rekao: “Ovo je priča o zbunjenom sredovečnom čoveku koji se i dalje traži, o čoveku koji je i dalje mladić i biće mladić do smrti i posle smrti. Ovo je priča o trenutku posle buđenja iz smrti, gde taj čovek odluči da prihvati svoj život i da ga da drugima.”\nNe propustite najbolje filmske premijere u maju: "Tiho mesto 2", "Živ čovek", "Do kraja"...


Završeno dopunsko glasanje na Kosovu | Srbija\nZavršeno dopunsko glasanje na Kosovu | Mondo Portal\n12. april, 09:26\nZavršeno dopunsko glasanje na Kosovu 0 Podeli Podeli na facebook Podeli na twitter Podeli na viber Pošalji na mail\n09.01.2011. / 02:30 21:52\nZavršeno dopunsko glasanje na Kosovu\nU pet opština na Kosovu danas je završeno glasanje koje je ponovljeno zbog nepravilnosti tokom parlamentarnih izbora 12. decembra 2010. godine.\nPrema podacima Centralne izborne komisija (CIK) objavljenim u 20.30 sati, u Srbici je glasalo 58.68 odsto birača, u Glogovcu 61.60 odsto, u Dečanu 34.59 odsto u biračkom centru u Mališevu 36.36 i u jednom biračkom centru u Lipljanu 53.31 odsto.\nIzbori su u potpunosti bili ponovljeni u opštinama Srbica, Glogovac i Dečane, dok je u Mališevu i Lipljanu glasanje ponovljeno samo na pojedinim biračkim mestima.\nPredsednica CIK Valdete Daka je rekla da je tokom dana CIK dobilo nekoliko "zvaničnih žalbi o toku procesa glasanja", ali je navela da sve žalbe treba podneti organima nadležnim za njihovo razmatranje.\nDaka nije precizirala kada se očekuju preliminarni rezultati današnjeg glasanja. Ona je rekla da će mediji biti informisani dva sata pre njihovog objavljivanja.\nCIK je naveo da je bilo nekoliko slučajeva nestanka struje tokom glasanja u nekoliko centara u Dečanu i u opštinama u region Drenice.\nNestanak struje, posebno popodne, evidentirala je i koalicija nevladinih organizacija "Demokratija na delu" koja je imala posmatrače u svim biračkim centrima.\n"Demokratija na delu" je evidentirala i niz drugih nepravilnosti, ali još nije zinela da li su te nepravilnosti uticale na čitav tok izbornog procesa.\nGlasanje je ponovljeno na 62 biračka mesta gde je pravo glasa imalo oko 133.000 birača.\nZa praćenje izbora akreditovano je oko 2.000 posmatrača, među kojima 100 iz Evropske unije.\nVećinu glasova u Srbici i Glogovcu 12. decembra je dobila Demokratska partija Kosova Hašima Tačija, dok je u Dečanu pobedila Alijansa za budućnost Kosova Ramuša Haradinaja.\nSpecijalni predstavnik Evropske unije (EUSR) na Kosovu Piter Fejt koordinirao je rad "Misije za posmatranje izbora na Kosovu".\nFejt je rekao da je Kosovu potrebna nova kredibilna i čista vlada, spremna da se suoči sa izazovima.\nOn je uoči drugog kruga izbora rekao da su decembarski parlamentarni izbori održani uglavnom u konstruktivnoj atmosferi, ali da su praćeni neregularnostima, koje ne mogu biti prihvaćene.\nFejt smatra da je na političkim rukovodiocima Kosova posebna i lična odgovornost da preduprede prevare i pretnje.\nOko 100 timova je pod okriljem "Misije za posmatranje izbora na Kosovu 2010" pratilo svaku fazu izbora tokom izbornog dana, kao što je to bio slučaj 12. decembra prošle godine.\nNa izborima od 12. decembra, u sredinama gde se izbori ponavljaju, uočeno je da je na biračkim mestima glasalo više birača nego što ih je upisano.\nTako je u pojedinim opštinama nakon brojanja glasačkih listića uočeno da je na izborima glasalo više od 100 odsto upisanih birača.\nNakon ponavljanja izbora očekuje se da će ubrzo Centralna izborna komisija proglasiti konačne rezultate, čime će i formalno biti stvoreni uslovi za početak razgovora o formiranju nove vlade.\nPrema pisanju tamošnje štampe, formiranje Vlade i parlamenta očekuje se tek u prvoj polovini marta.\nDnevnik "Koha Ditore" piše da se proces konstituisanja novih institucija odlaže zbog ponavljanja parlamentarnih izbora u nekoliko opština, posle evidentiranih neregularnosti tokom parlamentarnih izbora 12. decembra 2010.\nDnevnik "Express" navodi da premijer Kosova Hašim Tači neće uspeti da formira novu vladu onako kako je najavio u januaru.\n"I zvanični pregovori između političkih partija za formiranje nove vlade mogu početi tek početkom februara", piše "Express" i prenosi mišljenja političkih analitičara koji navode da suštinski pregovori za formiranje koalicije mogu početi tek posle proglašenja finalnih rezultata izbora.\nPolitički analitičar Škelzen Malići rekao je da se očekuje i uključenje zapadnih diplomata u ovaj proces.\n"Obično su zapadne diplomate deo ovog procesa. I u prošlosti se desilo da bez njih nisu mogli da se postignu sporazumi. Oni će sigurno imati ulogu i oceniće koja opcija je pragmatičnija", kazao je Malići.\nPrema preliminarnim rezultatima, parlamentarne izbore dobila je Demokratska partija Kosova, dok je njen lider Hašim Tači najavio da će biti na čelu vlade još jedan mandat.


Doživotni mandat nesmenjivog predsednika Fudbalskog saveza Srbije već obezbeđen\nDrug Tito Karadžić\nNekoliko dana uoči izborne sednice Skupštine FSS koja je zakazana za 12 juli, po ko zna koji put su skinute maske lažne demokratije demokratije. Čovek kome je zanimanje predsednik u fudbalu, večiti Tomislav Karadžić, jedini je kandidat za predsednika fudbalske organizacije\nI kada je bio drugi, Tole zapravo nikada nije bio drugi! Vazda je bio po onom šaljivom za Crnogorce: "On je prvi, a ja odma do njega!". A kad je već bio "do njega", često je znao da bude i ispred njega! Čak i u vreme kada ga je na preporuku nekadašnjeg generalnog sekretara FSV Petra Jocića, prihvatio legendarni Miljan Miljanić.\nMiljan je ostao upamćen po svojoj harizmi i izuzetnoj ulozi u našem i svetskom fudbalu, ali i kao simbol kompromiserskog otpora protiv brutalnih i surovih mafijaša i kriminalaca koji su nadirali i preuzimali fudbalske klubove, napuštenih od sistema u nestajanju i "na ulici, bez iđe ikoga". Uz Miljana, fudbalskoj diplomatiji, ali i demagogiji u ophođenju sa ostacima i naslednicima onih koji su uspostavili kriminogenu infrastrukturu, učio se i Tole Karadžić.\nPre četiri godine, kada je po ko zna koji put preuzeo rukovođenje fudbalskom organizacijom na državnom nivou, Karadžić je sa svojim pratiocima vešto, manirom prevejanog i iskusnog diplomate, namestio većinu i na Skupštini ubedljivim brojem glasova počistio Dragana Acu Bulića. Ta sednica ostaje kao primer rada bez sadržaja i dokaz da programi i politika u ovom vremenima nisu argument niti oružje demokratiji.\nČetvoročasovno zasedanje je proteklo u nadmudrivanju dveju strana sa pravnim začkoljicama i glasanju o svemu i svačemu, o "zapetama i zarezima"... Možda je samo Toletov kum, Tomislav Taušan, koji je uprkos naredbi izrečenoj službi obezbeđenja da ga osujeti u nastojanju da uđe u salu, pokazao kako bi se trebalo odupreti "demokratskom" izbornom nasilju. Njegov upad za govornicu i petnaestominutno natezanje obezbeđenja sa njim koji mu nisu dozvolili da govori pred delegatima i gostima i predstavnicima UEFA koji su pratili rad Skupštine, ostaće upamćen kao donkihotovski pokušaj jednog pravdoljupca i idealiste, da se javnost upozori na pogubnost politike njegovog kuma. Dakle, i na ovoj Skupštini se pokazalo da je matematika kao egzaktna nauka, sigurna zakonitost koja deluje u borbi za poziciju. Ne kaže se uzalud da je fudbal od uvek bio pokazatelj društvenih odnosa i slika jednog društva!\nU periodu od pomenute izborne Skupštine, naš fudbal je imao kakvu-takvu šansu. Državni organi su nešto pretili, nešto pokušali da čine, zapretili su i sproveli selektivna hapšenja jednog broja poznatih ljudi iz fudbala. Istina, oni se nisu bavili onima koji su ubijeni, niti razlozima zašto su ubijeni sem što su uopštili kvalifikaciju da je reč o kriminalnim i mafijaškim obračunima u fudbalu.\nNisu se bavili ni sa onima za koje i čaršija zna da su i dalje u kriminalnim poslovima, a pokrivaju se fudbalskim funkcijama ili koriste fudbalsku infrastrukturu za svoje prljave poslove. Nisu ulazili u razloge koji su uvukli tajkune u fudbalski sport bez obzira što je njihova misija bila podrivačka za fudbal, poput one koju su primenili u razaranju privredno ekonomskog sistema zemlje. Zarad "demokratske" politike i vlasti kojoj služe, nadležni su pohapsili neke istaknute ličnosti i sportske velikane poput Džajića i Cvetkovića, čiji se doprinos u afirmaciji naše zemlje, bez obzira kako se zvala, nikada nije dovodio u pitanje, čak ni kad su bili pod nejvećim teretom krivične odgovornosti.\nU ovim akcijama fudbalska organizacija je ćutala i u vezi sa njima se nije određivala. Sa sebe je skidala odgovornost, pravdajući se nenadležnom. Prosto je neshvatljivo da od likvidacije Bate Bulatovića FSS nikada nije, barem apelom upozorio državu da se ni nakon tolikih godina nije ništa desilo na otkrivanju ubica generalnog sekretara FS SCG i njihovih nalogodavaca. Neka druga esnafska udruženja, poput novinarskih, barem periodičnom javnom prozivkom državne politike i institucija pokazuju brigu i odgovornost za zlikovačke likvidacije svojih članova. Primeri ubistava Slavka Ćuruvije, Dade Vujasinović, Milinka Pantića su ilustrativni u tom pogledu, a ponašanje novinarskih udruženja koja se ne mire sa činjenicom da su njihove ubice i nalogodavci i dalje na slobodi, mogla bi biti poučna za Karadžića i kompaniju.\nO pitanjima koja nemaju takvu cenu, ali su opominjuća za neke druge živote u kojima FSS ne učestvuje, izlišna je široka elaboracija:\nNasilje na fudbalskim utakmicama i u vezi fudbala nije suzbijeno. Naprotiv, još uvek su brojne nevolje koje doživljavaju srpski klubovi i selekcije usled ponašanja svojih "najvernijih" pristalica. Oni i dalje teraju sa stadiona normalne ljude, pristalice i ljubitelje fudbala, a regrutuju po školama potencijalne huligane, svoje pobornike i sledbenike u redove navijačkih hordi. Decu koja pokušavaju da se otrgnu, surovo kažnjavaju...\nKredibilnost rukovodećih u fudbalskim klubovima nikada nije bila tema za organe u fudbalskoj organizaciji. Neprihvatljivo je da se zarad "demokratskih principa" ne sagledava i ne analizira ko su čelnici fudbalskih klubova, kakve su im uprave i čime se bave. Pogotovo što privatizacija nije očešala fudbal i što su klubovi i dalje većinskim delom udruženja. Prema tome, nije objašnjenja da je pravo svakog kluba da vodi svoju kadrovsku politiku. Nije normalno da nikoga ne interesuje kadrovsko stanje u našem fudbalu (i sportu u celini). Zato bi barem fudbalski savez kao udruženje nadležno za prilike u fudbalskom sportu morao da preuzme odgovornost, upozna javnost i institucije sistema sa stanjem u svojim klubovima koji okupljaju veliki broj dece i omladine koja se poveravaju upravljačima klubova.\nU regularnost takmičenja se i dalje otvoreno sumnja. Ne tako davno su stizala upozorenja najvišim državnim organima i funkcionerima iz evropske i svetske kuće fudbala. O tome je javno govorio i Nezavisni sindikat profesionalnih fudbalera, a opomene su stizale i iz evropskog sedišta ovog sindikata. Karadžić je to arogantno odbacivao tvrdeći da su to neistine i podmetanja iz sindikalnih izvora. Učinio je to na temelju sopstvenog utiska i našminkanih izveštaja zajednice i udruženja klubova koja su nadležna da vode takmičenja.\nMandatni period iza Karadžića je poznat i po njegovom nasilničkom odnosu prema struci. Njegovo poigravanje sa selektorima skupo košta srpski fudbal. Razbio je atmosferu oko najbolje selekcije koja već tri evropska prvenstva uzastopno posmatra u prenosima, bez da je deo evropske elite. Njegova sujeta košta FSS više miliona evra pošto su izgubljeni sudski sporovi sa bivšim selektorima Radomirom Antićem i Miroslavom Đukićem. Kada je smenio Antića, doveo je Vladimira Petrovića Pižona u nevreme. Tada smo već izgubili korak u kvalifikacijama za evropsko prvenstvo u Ukrajini i Poljskoj, a on je lakonski pravdao eventualni izostanak sa Evropskog samita rečima „fudbal će se i dalje igrati i ako ne odemo na kontinentalni šampionat"...\nDavno, početkom 2000. godine, u Vojvodini mu je bio meta kontraverzni Zoran Arsić, u to vreme mlad i ambiciozan. Od velikog borca za čistotu fudbala, Arsić je došao do statusa marginalca koji se bavi ženskim fudbalom, spreman da se pokloni Karadžiću samo da ga ne bi dalje čistio, kao što je poslednje iskustvo kada je morao da prihvati poraz kao predsednik Opštinskog fudbalskog saveza Subotica. Uzaludni su sudski sporovi koje vodi. Izvori kažu da ga „drže u šahu" zbog nekih malverzacija u finansijskom poslovanju oko kvalifikacionog turnira za Ligu šampiona u ženskom fudbalu. Ukoliko nije bio spreman da se nosi sa Karadžićem, Arsić je trebao da primeni formulu kojom se rukovodio Miodrag Morača, koga je Tole "savio uza skute" i privilegovao da i dalje ostane relevantan pijun u fudbalu.\nKaradžić je elegantno ostao slobodan i od dvojice karakternih i autonomnih u fudbalskom rukovodstvu kao što su Zoran Bingulac, nekadašnji potpredsednik FSS i Raka Đurović, nekadašnji predsednik FS Beograda. Demagoški je pokazivao interes i spremnost da se Dragan Džajić prihvati posla predsednika FSS nakon neuspeha u kvalifikacijama za Evropsko prvenstvo.\n"Demokratska procedura" u izborima koji će se za neki dan odigrati na Skupštini FSS, izrežirana je pre nego su otpočele izborne radnje i kampanja. U svim sredinama i regionima, Karadžić ima svoje izaslanike. Sa svih nivoa su stizali predlozi da se za predsednika FSS nominuje Tomislav Karadžić. Bez posebnih obrazloženja! I kada se učinilo da je sve mirno, malo dinamike su uneli u javnost Boban Bogdanović, nekadašnji sekretar Fan kluba Orlovi i poslovni sekretar ŽFK Spartak, koji je obavestio javnost da je podneo kandidaturu za novg čelnika FSS. A potom je usledila mala senzacija. Nekadašnji lobista Karadžićevom izboru za predsednika FSS, siva eminencija srpske fudbalske kuhinje, Milovan Đorić podneo je kandidaturu koju su podržali treneri Srbije, a koji su na mesto svog novog predsednika izabrali upravo "Đoru". Kratko je potrajalo!\nBoban Bogdanović nije imao elementarni osnov koji zahteva da kandidat bude predložen od baze i organa fudbalskog saveza Srbije. Zato je njegova kandidatura automatski bila neosnovana! Dakle, za predsednika FSS se mogu kandidovati samo oni koji pripadaju ovoj okoštaloj organizaciji. Ako je ona mafijaška, i kandidat mora biti mafijaški!\nŠto se Đorića tiče, pokazalo se da i od najboljeg kuvara srpske fudbalske kuhinje postoji bolji. Ko je to, teško je pretpostaviti, ako su osnovane priče da je on projekat Zvezdana Terzića i njegovog nameštenika Zorana Lakovića. Dogodilo se to da "Đora" nije dobio potrebnu polovinsku većinu u trenerskoj organizaciji.\nOdigrano je da su glasovi podeljeni 10:10 između njega i Nenada Milovanovića. Sigurni glas sa Kosova koji je za "Đoru" nosio Dragiša Drobnjak, nije stigao na sednicu na kojoj je padala odluka. Postao je nevažeći. Neki "beli listić" je presudio i Đori i Toletu. Čini se i srpskom fudbalu!


RTCG - Radio Televizija Crne Gore - Nacionalni javni servis :: Društvo :: Infofest najavljen za 28. septembar\nMILOČER 02. 07. 2014. 15:48 >> 20:37 0\nInfofest najavljen za 28. septembar\nFestival informatičkih dostignuća, Infofest 2014, održaće se od 28. septembra do 4. oktobra u Miločeru, saopšteno je iz Ministarstva za informaciono društvo i telekomunikacije.\nIz Ministarstva su naveli da će brojni planirani sadržaji učiniti da i ovogodišnji Infofest zadrži epitet najveće i najznačajnije informatičke smotre u regionu.\n„Pored ostalog i ovogodišnja Infofest dešavanja proteći će uz, sada već tradicionalnu, konferenciju regulatornih tijela regiona iz oblasti elektronskih komunikacija“, navodi se u saopštenju.\nMinistarstvo, kao jedan od organizatora Infofesta planira da, kao i prethodnih godina, iskoristi tu manifestaciju kao centralno mjesto za razmjenu ideja i iskustava domaćih i međunarodnih subjekata, kada je u pitanju razvoj informacionog društva.\nRok za dostavljanje autorskih radova po javnom pozivu organizatora Infofesta je 31. jul.\nInfofest programi će se dešavati u izložbenim, prezentacionim i diskusionim formama. Biće organizovano nekoliko panela i stručnih rasprava po aktuelnim pitanjima razvoja informacionog društva, kao i širok spektar drugih sadržaja.\nOrganizator je u pregovorima oko dovođenja nekoliko renomiranih međunarodnih eksperata koji će na Infofestu održati tematska izlaganja.\n„Dugi niz godina broj registrovanih učesnika festivala - predstavnika državne i javne uprave, finansijskih institucija i velikih poslovnih sistema, je veći od hiljadu, što pokazuje u kojoj mjeri je Infofest prepoznat kao tematski skup od velikog značaja kako za Crnu Goru, tako i za cijeli region“, navodi se u saopštenju.\nInfofest je, odlukom Vlade, proglašen manifestacijom od državnog značaja i važi za najveći regionalni događaj u oblasti informaciono-komunikacionih tehnologija.\nOrganizatori festivala su Ministarstvo za informaciono društvo i telekomunikacije i kompanija Biznis Link.